Bulan Sya'ban, Persiapan Menuju Ramadan

4 Mac 2022 bersamaan 1 Sya'ban 1443H. Maka, berbaki 29 hari lagi persiapan menuju Ramadan yang bakal tiba. 18 Mac 2022, hari Jumaat  merupakan Malam Nisfu Syaaban mengikut kalendar Masihi.
Bulan Sya'ban di antara bulan yang mempunyai beberapa kelebihan dan keistimewaan tertentu kerana hampir dengan bulan Ramadan yang jelas mendapat kemuliaan daripada Allah SWT.
Rasulullah s.a.w. yang bermaksud :
Bulan Rejab adalah bulan Allah
 dan Allah telah melebihkan darjatnya dari segala bulan seperti halnya kelebihan-Ku atas segala makhluknya,
Sya’ban itu bulanku
 dan Allah telah melebihkan atas segala bulan seperti kelebihan Ku atas segala nabi-nabi, dan
Ramahan pula adalah bulan umatKu
 dan Allah melebihkan atas segala umat.
Hadis ini menjelaskan tentang tiga bulan termasuklah bulan Sya’ban. Lazimnya, umat Islam akan memperbanyakkan amalan di bulan Sya'ban dengan melakukan berbagai aktiviti ibadah untuk mendekatkan diri kepada Allah SWT seperti berpuasa, solat, membaca al-Qur'an, berdoa, bersedekah, bertahlil, berwirid dan sebagainya.
Selagi mana pengisian ibadah tidak bertentangan dengan syariat Islam. Semua amalan diyakini baik bagi mendekatkan diri kepada Allah SWT. Antara contoh amalan yang dianggap Sunnah Rasulullah SAW :
1. Puasa sunat
Mengikut Sunnah Nabi Muhammad s.a.w. membanyakkan puasa di bulan Sya’aban kecuali pada Hari Syak (30 Sya'aban).
2. Membaca surah Yasin
Nabi Muhammad s.a.w. menggalakkan umatnya membaca al-Quran. Setiap huruf diberi ganjaran pahala berganda. Surah Yasin adalah satu surah dalam al-Quran.
3. Berdoa
Nabi Muhammad SAW mengatakan bahawa doa itu senjata orang mukmin. Allah SWT memerintah hambaNya berdoa nescaya Allah SWT memperkenankan doa mereka.
4. Mengadakan majlis kenduri
Nabi Muhammad SAW menggalakkan bersedekah dan mengeratkan silaturrahim. Kenduri juga merupakan perhimpunan sanak keluarga.
5. Tahlil
Kerana berpendapat tahlil itu mengandungi bacaaan dari ayat al-Quran, zikir Lailaha illallah, berdoa dan beristighfar mohon keampunan Alah SWT terhadap keluarga yang meninggal dunia agar dicucuri rahmat ke atas rohnya.
Amalan lain sepanjang bulan Sya'ban, boleh rujuk dalam pautan dibawah :
https://www.iium.edu.my/kkk/pdf_tazkirah/AMALAN%20BULAN%20SYA%27BAN.pdf
Menghidupkan bulan Sya’ban termasuk Nisfu Sya’ban dengan ibadat seperti membaca al-Quran, bertaubat, beristighfar, berdoa, solat hajat dan sebagainya adalah ibadah yang baik bagi mendekatkan diri kehadrat Allah S.W.T.
Mudah-mudahan segala amalan ibadah kita diterima Allah SWT.
Doa memasuki bulan Sya'ban
اللَّهُمَّ كَمَا بَلَّغْتَنَا شَعْبَانْ فَبَلِّغْنَا رَمَضَانْ وَاكْتُبْنَا مِمَّنْ صَامَهُ وَقَامَهُ اِيْمَانََا وَاحْتِسَابََا حَتَّى نَحْظَى بِا لْغُفْرَانِ وَسُكْنَى الْجِنَانْ وَالْعِتْقَ مِنَ النِّرَانْ
Ya Allah, sebagaimana engkau telah menyampaikan kami di bulan Sya'ban, maka sampaikan umur kami di bulan Ramadhan, dan takdirkan kami termasuk golongan orang orang yang berpuasa dan mendirikan solat malam dengan dasar iman dan berharap pahala. Hingga akhirnya kami beruntung mendapat pengampunan dosa dan bertempat tinggal dalam surga dan bebas dari sentuhan api neraka.
Bulan Sya'ban masih boleh ganti puasa. Yang belum berganti, cepat-cepat ganti. terlambat ganti kena bayar Fidyah pula.


Cantiknya Cat Rumah Warna Rose Gold

Warna rose gold
, salah satu warna yang saya minat sangat. Nampak di media sosial cat rumah warna rose gold terus rasa 'wow'. Cantiknya lah cat rumah warna rose gold. Tapiii...nak cat rumah sendiri warna rose gold macam tak sesuai.
Lebih sesuai
warna putih dengan konsep minimalist
 sebab rumah jenis kurang cahaya masuk. Jadi, kurang sesuai dengan tema rose gold ni, nanti ruang jadi gelap sikit. Kalau ada rezeki duduk rumah banyak cahaya masuk dan ruang lebih luas bolehlah cat rumah warna rose gold.
So kita KIV dulu cat dinding warna rose gold ni. Dapat satu ruang pun jadilah kan. Warna putih dan warna rose gold, satu kombinasi warna cat rumah yang cantik. Kan?
Siapa suka warna rose gold ni, bolehlah jadikan idea cat rumah terkini. Alang-alang buat persiapan raya gitu.
baca juga :
7 warna cat dalam rumah yang mempengaruhi mood
Tak pasti code rose gold ni apa. Tapi cantik! Cat dinding warna rose gold juga warna cat ruang tamu yang sejuk mata memandang.
Cantik kombinasi warna cat rose dan putih. Pencinta pink mesti suka macam saya. Dengan limpahan cahaya masuk nampak ruang lebih luas juga.
Dipadankan dengan perabot warna hitam dan kelabu pun nampak sesuai.
Kombinasi warna cat dinding rose gold dengan padanan perabot warna putih dan gold nampak exclusive dan mewah.
Padankan dengan perabot daripada rotan pun cantik.
image credits to their respective owners


Cara Kira Fidyah Puasa Dan Bayar Fidyah Online

Ramadan semakin hampir. Puasa dah habis ganti ke belum? Mana yang tak sempat nak menghabiskan puasa ganti, wajib bayar fidyah. Sekarang bayar fidyah online je lebih mudah. Cara kira dan bayar fidyah online mengikut negeri masing-masing.
Maksud Fidyah
Fidyah adalah denda ke atas seseorang Islam yang telah baligh kerana melakukan sesuatu perkara yang melibatkan pelanggaran terhadap hukum puasa, haji dan yang berkaitan.
Jika ia melibatkan hukum mengenai ibadah puasa, fidyah dikenakan kerana meninggalkan puasa wajib atas sebab-sebab tertentu, atau pun sengaja melewatkan puasa ganti (qada) bulan Ramadhan sehinggakan tidak sempat untuk menggantikan puasa tersebut bila hampir bulan Ramadhan berikutnya.
Golongan yang wajib membayar fidyah
Orang tua yang uzur dan pesakit yang tiada harapan sembuh. Golongan ini tidak wajib untuk qada puasa.
Orang yang telah meninggal dunia. Waris perlu menguruskan bayaran fidyah sebelum pembahagian harta pusaka dibuat.
Orang yang melewatkan qada puasa sehingga tiba bulan Ramadhan seterusnya.
Perempuan mengandung atau menyusukan anak dan khuatir akan keselamatan anaknya.
sumber : JAKIM
Kadar bayaran fidyah mengikut negeri-negeri Seluruh Malaysia
Kadar tersebut berubah mengikut harga yang ditetapkan pemerintah di sesuatu tempat. Kadar fidyah juga berbeza setiap negeri.
Merujuk perkongsian
Ustazah Asma’ Harun
, cara kiraan bayar fidyah puasa seperti di bawah :
Cara kira fidyah puasa mengikut negeri
Harga bayaran fidyah dikira berdasarkan harga beras semasa iaitu secupak. Harga tersebut berubah mengikut harga semasa yang ditetapkan oleh pemerintah di sesuatu tempat. Beras hasil bayaran fidyah pula perlu disalurkan kepada fakir miskin.
Bagi mengira fidyah yang perlu dibayar, kiraan adalah seperti formula di bawah :
Bilangan hari tidak berpuasa X Kadar Fidyah = Fidyah yang perlu dibayar
Gandaan Fidyah
Sekiranya puasa ditinggalkan sehingga beberapa tahun, ada sesetengah negeri yang menetapkan fidyah perlu didarab dengan bilangan tahun yang ditinggalkan.
Sebagai contoh :
jika puasa ditinggalkan pada tahun 2015 (1436 H), bilangan tahun perlu dikira bermula tahun 2016 (1437 H) sehingga 2021 (1442 H).
Maka, kiraan bagi negeri yang perlu digandakan adalah seperti berikut:
Tahun pertama 1436 H hingga 1437 H tidak perlu dikira kerana ia masih di dalam tempoh boleh qada puasa dan belum masuk Ramadhan berikutnya.
Bilangan hari tidak berpuasa X Kadar Fidyah X Bilangan Tahun yang Ditinggalkan = Fidyah yang perlu dibayar
Cara kira fidyah puasa dengan fidyah calculator dan bayar fidyah online
Untuk memudahkan anda, di sini kami telah menghimpunkan kalkulator fidyah yang akan mengira fidyah secara automatik.

 1. Fidyah
Kedah : RM1.80
Gandaan : Pilihan atas kemampuan
Kalkulator online & Bayaran online : http://fidyahkedah.gov.my/
    2.
Fidyah
Perlis : RM5.00
Gandaan : Tidak dikenakan
Kalkulator online
Bayaran online : https://www.maips.gov.my/index.php?option=com_sppagebuilder&view=page&id=199&lang=ms(Bayaran bank melalui bank transfer)

3.
Fidyah
Pulau Pinang : RM1.75
Gandaan : Ya
Kalkulator online : https://zakatpenang.com/zakat-fidyah/

4.
Fidyah
Perak : RM1.80
Gandaan : Ya
Kalkulator Online : https://fidyah.maiamp.gov.my/

5.
Fidyah
Selangor : RM1.80
Gandaan : Tidak dikenakan
Kalkulator online : https://fpx.zakatselangor.com.my/

6.
Fidyah
Wilayah Persekutuan : RM4.00
Gandaan : Pilihan Ikut Kemampuan
Kalkulator Online : https://www.zakat2u.com.my/kalkulator/fidyah

7.
Fidyah
Negeri Sembilan : RM1.75
Gandaan : Ya (Pilihan Gandaan berganda)
Kalkulator online : https://www.mains.gov.my/v1/web/fidyah.php

8.
Fidyah
Melaka : RM1.80
Gandaan: Ya
Kalkulator Online : https://fidyah.maim.gov.my/

9.
Fidyah
Johor : RM1.75
Gandaan : Ya
Laman web: https://www.maij.gov.my/baitulmal/kadar-fidyah

10.
Fidyah
Pahang : RM1.75
Gandaan : Ya
Kalkulator Online : http://new.zakatpahang.my/index.php/khidmat/kira-fidyah

11.
Fidyah
Terengganu : RM1.75
Gandaan : Ya
Kalkulator Online : http://app2.maidam.gov.my/sistemfidyah/index.php

12.
Fidyah
Kelantan : RM1.75
Gandaan : Ya
Kalkulator online : https://www.e-maik.my/v2/pautan-eperkhidmatan/taksiran-fidyah-puasa

13.
Fidyah
Sarawak : RM1.75
Gandaan : Ya
Kalkulator Online : https://www.tbs.org.my/calc-fidyah/

14.
Fidyah
Sabah : RM1.75
Gandaan : Ya
Kalkulator Online : https://baitulmal.sabah.gov.my/kalkulatorFidyah1.php
Bila perlu bayar fidyah
Fuqaha sepakat menyatakan waktu membayar fidyah bermula sebaik sahaja ibadah berkenaan tidak dapat disempurnakan.
Bagaimanapun waktunya luas dan tidak terhad pada satu tempoh waktu yang tertentu. Namun demikian digalakkan ia disegerakan kerana dikhuatiri tidak dapat dilaksanakan jika bertangguh.
Mereka yang melambatkan ganti puasanya hingga telah melangkah tahun yang berikutnya (bulan Ramadhan), dikenakan denda membayar fidyah dan juga wajib menggantikan (qada’) puasa yang ditinggalkan.
Bayaran fidyah akan berganda mengikut jumlah tahun-tahun yang ditinggalkan.
Jika lupa berapa hari puasa yang ditinggalkan
Menurut Mufti Wilayah, sekiranya tidak pasti atau lupa bilangan hari yang telah ditinggalkan, buatlah anggaran bilangan hari yang telah ditinggalkan mengikut sangkaannya (kecenderungan) yang paling kuat dan Ahwat (lebih berhati-hati).
Misalnya : Dia tidak tahu berapa hari dia telah tinggalkan puasa, tapi dia rasa tidak lebih dua minggu. Jadi gantilah sebanyak dua minggu kerana itu yang diyakini (pasti) dan lebih berhati-hati. Begitulah juga halnya dengan fidyah bagi bulan-bulan Ramadhan yang telah dilangkau.
sumber rujukan :
Zakat Selangor
 |
Mufti Wilayah
 |
Ustazah Asma' Harun
 |
harianpost


Cara Nak Kenal Jenis Jenis Cili Kering Dan Tahap Kepedasan

Dah berkali kali pergi membeli barang nak beli cili kering pedas tapi tak ada stok. Sebelum ni bukan main rancak lagi cili kering pedas ada sana sini. Sekarang dah susah pula mencari.  Nak membeli cili kering ni kenalah tahu jenis dan tahap kepedasannya.
Ikut selera lidah masing-masing. Macam saya jenis suka cili kering pedas. Tapi bukan cili kering paling pedas tu. Pedas biasa biasa je. Kalau cili kering tak pedas memang tak membeli. Kena juga ada rasa pedas. Cili kering kurang pedas masih boleh diterima lagi lah.
Cili kering ada bermacam-macam jenis. Antaranya cili kering yidu, cili kering gemuk, cili kering india, cili kering kerinting. Cili kering yidu tu jenis yang licin je tak ada kedutan. Tak tahulah kenapa panggil cili kering yidu. Ada sesiapa tahu?
Macamana cara nak kenal jenis jenis cili kering dan tahap kepedasan cili kering tu? Alang-alang terjumpa kat facebook, share kat blog jugalah sebagai penduan untuk diri sendiri jugak.
credit to respective owner
Kesimpulannya, nak tahu cili kering tu pedas ke tidak tengok dari rupa parasnya pun dah boleh tahu.
Cili kering kerinting : Kurang pedas
Cili kering yidu : Tak pedas
Cili kering kurang kerinting : Pedas
Sekarang dah tahu macamana nak pilih cili kering ikut tahap kepedasan kalau tidak dilabelkan. Dah ada label tu, kena belek jugalah. Takut kena tipu. Label tulis pedas, tapi tak pedas pun.


Cirit-Birit Dan Ubatnya

Aduh, keciritan lagi. Baru nak elok ceri beri yang haritu, dia datang bertandang balik. Punca cirit-birit tak dapat dikenalpasti. Tersilap makan atau keracunan makanan mungkin.
Cerita dia, hari khamis saya puasa. Petang tu, encik suami beli laksa untuk tambah tambah tambah menu selain menu berbuka. Kira macam moreh lah kononnya.
[mo.réh] | موريه.
Definisi : (moréh) jamuan di masjid atau surau dlm bulan puasa, biasanya selepas bertarawih dan bertadarus. (Kamus Dewan Edisi Keempat)

Mungkin sebab perut kosong seharian lepas tu makan benda masam berkuah buat perut rasa tak selesa. Saya pergi perah limau kesturi lagi. Jadi terlebih masam. Padahal makan nasi masa berbuka okay je. Lepas makan laksa terus perut meragam.
Atau mungkin laksa tu hampir basi sebab beli petang, dalam pukul 10 lebih macam tu baru saya makan laksa tu. Tak ada pulak tanda tanda basi. Bau okay, tak ada berlendir ke apa. Tu yang buat rasa yakin nak makan laksa. Habis licin lah semangkuk laksa tu. Punyalah sedap kan!
Lepas tu berkali kali masuk toilet, habis buang segala makanan yang masuk. Rasa leper pulak perut ni. Lemah! Tak ada tenaga tapi selera tu membuak buak sungguh nak makan itu ini. Tapi bila makan, sudahnya berakhir ke lubang jamban! Hampir hampir nak muntah juga.
Tak tahan nak menanggung penat back to back masuk toilet, makan kapsul norit 200mg activated charcoal. Nasib baik baru beli buat stok. Biasa beli jenis tablet. Tapi tak ada haritu. Kapsul pun kapsul lah. Janji ada buat stok ubat kat rumah.
Telanlah 2 kapsul. Lepas tu perut masih sakit tapi taklah ulang alik ke toilet. Ubat arang ni memang berkesan kalau sakit perut. Pil chi kit teck aun memang tak pandang dah. kalau pergi klinik mesti bagi air garam. Kadang tak jalan jugak. Ubat arang ni jugak selalunya berkesan.

Beli norit 200mg activated charcoal sepapan ada 15 kapsul. Makan 2 kapsul. Harga dia saya tak tahu sebab encik suami yang beli. Yang pasti harga ubat sekarang semakin mahal.
Apakah activated charcoal
Charcoal atau arang pada kebiasaannya dihasilkan daripada arang batu, kayu atau tempurung kelapa. Activated charcoal adalah sama seperti jenis arang yang lain. Ia merupakan sejenis serbuk halus berwarna hitam tanpa bau dan rasa yang digunakan untuk pelbagai jenis rawatan tertentu.
Activated charcoal telah digunakan sejak zaman purba untuk merawat pelbagai jenis penyakit termasuk keracunan. Ciri-ciri penyembuhan yang dihasilkan oleh activated charcoal ini telah direkodkan sejak 1550 Sebelum Masihi oleh orang Mesir.
Cara activated charcoal bertindak sebagai ubat
Bagi menghasilkan activated charcoal (ataupun mengaktifkan arang), arang jenis biasa dipanaskan dengan suhu yang tinggi. Proses pemanasan tersebut akan membentuk ruang atau liang pada struktur arang.
Liang yang terbentuk akan bertindak sebagai perangkap atau penyerap bahan kimia atau bahan kontaminasi. Liang tersebut bertindak menghalang sesetengah jenis bahan kimia atau racun yang ditelan daripada diserap ke dalam badan oleh perut.
Activated charcoal bertindak dengan bergabung kepada bahan kimia atau toksin yang berada di dalam perut atau usus kecil. Ini menyebabkan bahan tersebut dapat dihalang dari menyerap ke dalam tubuh. Hasil gabungan activated charcoal dan bahan kimia atau toksin ini akan dikumuhkan melalui najis tanpa memudaratkan badan.
Ciri-ciri ini menyebabkan activated charcoal sangat berkesan digunakan untuk rawatan keracunan makanan, keracunan bahan kimia, cirit-birit, kembung dan sakit perut.
untuk maklumat lanjut boleh baca di laman web MyHEALTH KKM :
http://www.myhealth.gov.my/activated-charcoal/
Dah makan kapsul, sapu juga
minyak pati Digize
 untuk bantu legakan perut juga. Ingest kapsul dan topical minyak, 2 kaedah sekali jalan. Fuhh…pagi ni dah rasa lega sikit. Tak ke toilet dah. Cuma perut masih belum selesa sepenuhnya.


Dapat Juga Sotong Kangkung

Alang-alang encik suami keluar, kirim beli
yong tau foo
 sekali. Alang-alang membeli yong tau foo, belilah sekali sotong kangkung. Banyak betul dia punya alang-alang.
Sebelum ni nak beli sotong kangkung tak ada, dah habis. Lepas tu tak nak kecewa tak ada sotong kangkung, maka belilah
tauhu bakar
. Kali ni ada sotong kangkung, rezeki sayalah dapat makan sotong kangkung yang dah bertahun tahun lamanya tak makan.
Padahal resepi sotong kangkung ringkas je. Buat sendiri pun boleh. Tapi lain rasanya sotong kangkung beli dan buat sendiri kan. Encik suami bukan makan. Nak makan sorang baiklah beli je. Senang!
Banyak betul isi sotong kangkung ni. Sendat dan padat satu bekas plastik ni. Watak utama sotong kangkung adalah potongan sotong kembang dan potongan saayur kangkung. Selain tu ada timun dan tauhu. Atasnya dihiasi dengan taburan kacang tumbuk.
Tak lupa jugak sosnya. Rasa macam sama macam sos yong tau foo tapi macam edisi kurang pedas. Ke sama entah. Harga sotong kangkung sebungkus RM6.
Repeat lagi beli yong tau foo RM10 sebungkus. Entah kali keberapa beli pun tak tahulah. Sedap macam biasa. Tak kedekut sos dan isinya.
Gerai ABC Along Merah Delima
Waktu operasi :
Isnin-Jumaat (Sabtu-Ahad Cuti)
Jam 12:00 pm - 6:00 pm
Lokasi : 447 taman college heights 8 (COD TCH FREE)
Hubungi : 0176218804


Dapatlah Cuti Sehari

Sesudah subuh, terus gerak ke
Klinik Pergigian Alisa
 sebab ada appointment jam 9:00 pagi untuk cabut benang jahitan luka cabut gigi minggu lepas.
Sepatutnya sampai sebelum jam 9:00 pagi tapi sebab encik suami sakit perut 2 kali berhenti, sudahnya lewat sampai. 10 minit lewat macam tu.
Betul-betul klinik baru buka tak ada pesakit lain. Baru nak hulur nota appointment di kaunter, pembantu doktor bertanya "Puan Azhafizah ye?" Nampak macam dah ready menunggu saya. Saya pulak terlewat.
Disuruh duduk kejap, belum sempat duduk doktor dah panggil masuk. Doktor check jahitan, rupanya ada jahitan dah putus. Saya terus cakap dalam seminggu ni sakit, ubat tahan sakit pun dah habis.
Ada luka sikit bahagian tepi terputus jahitan dan radang macam tu, patutlah sakit katanya. Tapi jahitan luar tu dah cantik. Doktor cabut benang jahitan dan cuci bahagian cabutan gigi tu.
Kejap je prosesnya pun. Doktor bagi ubat tahan sakit (Mefanamic 500mg) lagi dan juga ubat sapu luka (Mucopain) yang masih belum elok tu. Balik dari klinik rasa kurang sikit rasa sakit tu.
Mungkin dah cuci sikit tu okaylah kot. Tak pasal pasal dapat surat cuti sehari. Total rawatan harini hanya bayar ubat-ubatan je. RM25.
Lepas ke klinik, balik kampung singgah sekejap jumpa mak abah. Alang-alang dah balik tu kan. Tak kan tak jengah walau sekejap cuma. Sebelum nak sampai kampung, saya pulak sakit perut. Pandai pulak sakit perut ni berjangkit.
Nasib baik dah nak sampai rumah mak baru perut buat hal. Kalau nak berhenti guna toilet awam memang taklah saya. Melainkan terpaksa. Toilet R&R acceptable sebab bersih.
Saya syak sakit perut sebab makan burger yang dah sehari dalam peti ais kot. Makanan lain yang kami makan selain burger, makanan baru masak.
Sampai rumah, berlawan bilik sebelah menyebelah melabur dalam bank. Lepas perut kosong habis dah buang semuanya barulah rasa lega sikit. Lepas makan malam, okay sikit perut masing-masing.
Alhamdulillah..risau jugak kalau cirit birit berlarutan. Lemmmah!
Lega jugak sakit luka cabut gigi dah berkurang. Lepas ni baru lah boleh aktif buat kerja balik. Banyak kerja tertangguh.
Terima kasih yang mendoakan kesihatan saya. Semoga Allah membalas dengan segala kebaikan. Aamiin...


Drama Antara Ikhlas dan Kaca

Drama Antara Ikhlas dan Kaca, drama melayu bersiri lakonan Aleza Shadan, Wanna Ali, Luqman Hafidz dan ramai lagi. Drama Antara Ikhlas dan Kaca akan bersiaran di Awesome TV pada bulan Ramadan nanti.
DRAMA ANTARA IKHLAS DAN KACA
Episod : 24
Mula siaran : April 2022
Siaran TV : Awesome TV
Pengarah : Along Kamaludin
PELAKON DAN  WATAK
Aleza Shadan sebagai Cik Timah
Luqman Hafidz sebagai Wazir
Wanna Ali sebagai Madina
Nina Smith sebagai Sumairah
Elly Arifin sebagai Aisyah
Nina Smith
Hamdan Senario
Zain Hamid
Shah Khan
SINOPSIS ANTARA IKHLAS DAN KACA
Mengisahkan Cik Timah merupakan seorang ibu tunggal yang malas berusaha dan selalu mengharapkan kesenangan datang bergolek dalam hidupnya. Wazir memilih untuk berkahwin dengan pilihan hatinya Madina meskipun mendapat tentangan daripada Cik Timah.


Drama Beriani Gam Kak Aspalela

Beriani Gam Kak Aspalela
, drama komedi lakonan Sheila Mambo, Cik Manggis, Chacha Maembong dan Sharifah Aryana. Drama Beriani Gam Kak Aspalela episod 1 mula bersiaran pada 30 Mac 2022 jam 9:30 malam di Astro Ria.
DRAMA BERIANI GAM KAK ASPALELA
Mula siaran : 30 Mac 2022
Waktu siaran : Rabu, jam 9:30 malam
Siaran TV : Astro Ria
Genre : Komedi
PELAKON BERIANI GAM KAK ASAPALELA
Sheila Mambo
Cik Manggis
Chacha Maembong
Sharifah Aryana
SINOPSIS BERIANI GAM KAK ASPALELA
Pelbagai usaha dilakukan oleh Kak Aspalela demi menyelamatkan perniagaan Nasi Berianinya. Tetapi, tiga anaknya Ukisha, Umaya dan Ulala lebih berminat untuk menjalankan perniagaan kosmetik.


Drama Do You Love Me Captain

Do You Love Me Captain?
, sebuah drama melayu bersiri adaptasi novel karya Sophilea dibintangi Ali Reza, Sharifah Rose, Noniswara, Faye Kusairi dan ramai lagi. Do You Love Me Captain? episod 1 mula bersiaran pada 13 April 2022, jam 9:00 malam di slot Lestary TV3.
DRAMA DO YOU LOVE ME CAPTAIN?
Jumlah episod : 28
Mula siaran : 13 April 2022
Siaran TV : Slot Lestary TV3
Nevelis : Sophilea
Pengarah : Adam Hamid
Produksi : Creative Skill Solution
PELAKON DAN  WATAK
Ali Reza sebagai Darish Dzaqrie
Sharifah Rose sebagai Daneena Durra
Noniswara sebagai Dr Anis
Faye Kusairi sebagai Harlina
Hazeeq Dean sebagai Hakim
Syainie Shuhaimi
Zuhairi Ibrahim
Kartina Aziz
Yasmin Khalid
Daniel Fong
Izzendra
SINOPSIS DO YOU LOVE ME CAPTAIN
Crash landing on you? Huh! Mimpi sajalah semua itu. “Realitinya mana ada macam itu. Tiba-tiba jodoh datang dari langit. Drama itu semua khayalan… merepek saja. Semuanya melalaikan.” Kapten Darish Dzaqrie cuma menjeling saat sahabatnya leka dengan drama yang memaparkan kehidupan tentera Korea Utara itu.
“Jangan cakap sombong Darish.. takut esok jodoh kau keluar dari almari bilik.”
Takdir Tuhan, tatkala pulang bercuti di rumah yang dibina berhampiran pantai, seorang wanita bersembunyi di dalam almari.
“Awak keluar dari almari ini sekarang sebelum saya heret ke balai polis!” Entah berapa lamalah agaknya gadis yang bernama Daneena Durra ini menceroboh di kediamannya. Bukan tu saja. Dia jadikan rumah ini seolah-olah macam dia yang punya.
“Saya minta maaf, Tuan. Jangan bawa saya ke balai polis. Saya cuma… Saya cuma tumpang berteduh. Demi Allah saya tak ambil apa-apa barang pun dekat sini kecuali makanan dalam peti ais"
Saat hatinya tertanya-tanya siapa gadis ini, Daneena Durra tetap membisu seribu bahasa. Keluarganya muncul. Bakal isterinya muncul lalu Daneena diperkenalkan sebagai pembantu rumah.
Saat di pejabat, hatinya mengingati Daneena. Masin mulut sahabatnya, jodoh dari almari. Daneena yang siapkan makan minum dia, Daneena yang berjaga tatkala dia demam. Daneena yang buatkan dia selalu mengukirkan senyuman dan tawa.
“Siapa awak Daneena?”
“Siapa saya… anggap sahaja takdir yang bawa saya ke sini.”

Tapi satu hari saat dia pulang kembali ke rumah percutiannya, saat hatinya dicuri gadis itu, Daneena sudah pergi. Cuma ada nota ditinggalkan. Dan ayat ini…
Do you love me, Captain?
Darish tahu dia harus mencari Daneenanya yang misteri. Jatuh cinta itu bukan mudah tapi dia yakin pada takdirnya. Tunggu saya Daneena Durra kerana awak adalah takdir saya.


Drama Hotel Cahaya Bulan

Hotel Cahaya Bulan
, sebuah lagi drama siri premium dibawah jenama Astro Originals terbitan Astro Shaw. Drama Hotel Cahaya Bulan dibintangi pelakon Sara Ali, Hana Nadira, Riz Amin, Sharifah Amani, Wan Hanafi Su, Radhi Khalid dan ramai lagi.
DRAMA HOTEL CAHAYA BULAN
Mula siaran : 2022
Siaran TV : Astro Citra
Pengarah : Mien Ly, Khairil Bahar, Gavin Yap, Tony Pietra Arjuna
Produksi : Iron Hill Media
PELAKON DAN  WATAK
Sara Ali sebagai Ameera
Wan Hanafi Su sebagai Tuan Osman
Riz Amin sebagai Jit
Sharifah Amani sebagai Bella
Hana Nadira
Radhi khalid
Ruzana Ibrahim
Brian Chan
Amanda Ang
SINOPSIS HOTEL CAHAYA BULAN
Mengisahkan tentang sebuah misteri seorang novelis kisah pembunuhan, Tuan Osman (Wan Hanafi Su) ditemui mati disebuah pulau.


Drama Jiwa Wanita

Jiwa Wanita
, drama lakonan gandingan Ryzal Jaafar, Zeera Azizi, Zarina Zainuddin, Sherry Ibarahim, Shakilla Khoiri, Amar Asyraf dan ramai lagi.
Drama Jiwa Wanita episod 1
 mula bersiaran pada
25 Mac 2022
setiap Jumaat jam 7:30 malam di TV9 arahan Eyra Rahman.
DRAMA JIWA WANITA
Mula siaran : 25 Mac 2022
Waktu Siaran : Jumaat, jam 7:30 malam
Siaran TV : TV9
Pengarah : Eyra Rahman
Produksi : Global Station Sdn Bhd
PELAKON DAN  WATAK
Ryzal Jaafar sebagai Imran
Zeera Azizi sebagai Teha
Zarina Zainuddin
Sherry Ibrahim
Farez Ridzwan
Sharifah Shahora
Sophia Liana
Sabrina Ali
Shakilla Khoriri
Amar Asyraf
SINOPSIS JIWA WANITA
Memaparkan kisah suka duka insan bergelar wanita. Jiwa Wanita mengangkat permasalahan dan pergolakan hidup dalam hati insan bergelar isteri, ibu dan wanita dalam masyarakat.


Drama Kami Budak Band

Drama Kami Budak Band
 dibintangi  pelakon Ezzrin Loy, Kucaimarz, Ariff Bahran, Didi Astillah dan ramai lagi. Drama Kami Budak Band, drama bersiri Melayu 13 episod akan bersiaran di slot Lestary TV3.
DRAMA KAMI BUDAK BAND
Jumlah episod : 13
Mula siaran : 2022
Waktu Siaran : Rabu-Sabtu, jam 9 malam
Siaran TV : Slot Lestary TV3
Pengarah : Helmi Yusof
Produksi : Suhan Movies & Trading
PELAKON DAN  WATAK
Ahmad Ezzrin Loy sebagai Aiman
Kucaimarz sebagai Haqiem
Didi Astillah sebagai Nina
Qistina Khaled sebagai Rita
Ariff Bahran
Bella Dowanna
Putri Syahadah Nurjannah
Hasnul Rahmat
Cat Farish
SINOPSIS KAMI BUDAK BAND
Kisah tentang Aiman, Rizal dan Hakim yang cuba menggapai mimpi. Bersama mereka berjuang mengejar impian diri. Walau apa jua, dunia muzik tetap menjadi destinasi!
Aiman, Rezal dan Haqiem tinggal di sebuah flat mempunyai minat yang sama iaitu bermain muzik tetapi ada halangan. Aiman dan Rezal berpakat membawa diri ke Kuala Lumpur untuk mencipta nama mereka dalam industri muzik dengan kumpulan 'Band Budak Band.'


Drama Kuasa

KUASA
, drama siri premium terbaru dari Astro Originals menampilkan barisan pelakon hebat iaitu Nazim Othman, Nadia Brian, Izzy Reef, Ridzuan Hashim, Ning Baizura dan ramai lagi. Drama kuasa episod 1 mula bersiaran pada 11 April 2022 jam 9:00 malam di saluran Astro Citra.
Menariknya, drama Kuasa adalah terbitan drama premium pertama oleh gabungan penerbit filem pecah panggung tempatan, Astro Shaw dan produksi Skop Productions.

DRAMA KUASA
Mula siaran : 11 April 2022
Waktu Siaran : Isnin, jam 9:00 malam
Siaran TV : Astro Citra
Pengarah : Kroll Azry
Produksi : Skop Productions
PELAKON KUASA
Nazim Othman
Nadia Brian
Izzy Reef
Ridzuan Hashim
Ning Baizura
Dazrin Kamarudin
Alicia Amin
Nia Atasha
Syanie Hisham
SINOPSIS KUASA
Mengisahkan tentang sebuah keluarga berpengaruh dalam dunia hiburan, khususnya industri perfileman yang hidup dalam glamour, kemasyhuran, power, ketamakan dalam merebut ‘kuasa’ bagi meneruskan empayar.


Drama Mem dan Bibik-Bibik

Mem dan Bibik-Bibik
, drama bersiri lakonan Rozita Che Wan, Zain Saidin, Nabila Razali, Aprena Manrose dan ramai lagi bersiaran di slot Azalea TV3 bermula 4 April 2022.
DRAMA MEM DAN BIBIK-BIBIK
Jumlah episod : 20
Mula tayagan : 4 April 2022
Waktu siaran : Isnin-Khamis, jam 2:00 petang
Siaran TV : Slot Azalea TV3
Pengarah : Wan Saiful Shahrizan
Produksi : Mache All Star United Sdn Bhd
Genre : Komedi
PELAKON MEM DAN BIBIK-BIBIK
Rozita Che Wan sebagai Tiny
Zain Saidin sebagai Hakimy
Nabila Razali sebagai Bibik Adzira
Aprena Manrose sebagai Bibik Mahani
Tengku Zara
Azza Elite
SINOPSIS MEM DAN BIBIK-BIBIK
Pasangan suami isteri, Encik Hakimy dan Puan Tiny sering bertukar pembantu rumah mereka yang sering menimbulkan masalah di rumah dan juga kawasan kejiranan itu.


Drama Menantu Mek Barber

Menantu Mek Barber
, drama komedi lakonan Fadzil Zahari, Yana Samsudin, Didie Alias, Syed Ali Murtadha dan Nur Damia Danisha. Drama Menantu Mek Barber episod 1 mula bersiaran pada 3 April 2022 jam 9:00 malam di TV3.
DRAMA MENANTU MEK BARBER
Mula siaran : 3 April 2022
Waktu Siaran : Ahad, jam 9:00 malam
Siaran TV : TV3
Pengarah : Along Kamaludin
Produksi : MIG Production Sdn Bhd
PELAKON MENANTU MEK BARBER
Yana Samsudin
Fadzil Zahari
Didie Alias
Syed Ali Murtadha
Nur Damia Danisha
SINOPSIS MENANTU MEK BARBER
Mengisahkan tentang seorang nenek yang tinggal bersama dengan menantu dan cucu-cucunya. Sempena Ramadan yang hampir tiba. Qisha dan Rykal mahu memiliki baju raya vogue yang mahal tetapi dihalang oleh ayah mereka Danial yang mahu mereka belajar mencari wang sendiri untuk membelinya.


Drama Misi Anak Bulan

Drama Misi Anak bulan
 bersiaran pada 4 Mei hingga 8 Mei 2022 (raya kedua-raya keenam), jam 6.00 petang di TV9.  Drama Misi Anak Bulan dibarisi pelakon Datin Paduka Eina Azman, Aiman Badrul, Idris, Nur Dania Miazara, Ali Aiman, Haziq Cilik, Nina Fazurina, Ezad Lazim, Syed Ali, Natasha Elyzza dan ramai lagi.
DRAMA MISI ANAK BULAN
Jumlah episod : 5
Mula tayangan : 4 Mei 2022-8 Mei 2022
Waktu Siaran : jam 6:00 petang
Siaran TV : TV9
Penulis skrip : Azal Ezreen
Pengarah : Haris Kadir
Produksi : Cinema Stage Production
PELAKON DAN  WATAK
Aiman Badrul sebagai Aiman
Datin Paduka Eina Azman sebagai Wani
Syed Ali sebagai Bakar
Nina Fazurina sebagai Juriah
Ali Aiman sebagai Fikri
Ezad Lazim sebagai Rosli
Natasha Elyzza
Ezad Lazim
Syed Ali
Azman Ahmad
Ali Aiman
Idris
Nur Dania Miazara
Haziq Cilik
SINOPSIS MISI ANAK BULAN
Mengisahkan tentang Aiman yang mengikut ibunya Wani seorang jururawat yang telah dinaikkan pangkat dan diarahkan berpindah ke klinik kesihatan di kampung.
Aiman pada mulanya tidak suka tinggal di kampung mula berubah hati apabila dia melihat sekumpulan kanak-kanak bermain berdekatan rumahnya. Mereka agak berat hati untuk berkawan dengan orang baharu seperti Aiman.
Setelah Aiman memberitahu dia memiliki sebuah teropong yang boleh melihat anak bulan, mereka semua amat teruja kerana mereka ada terdengar perbualan dari penduduk kampong bahawa jikalau hendak raya, perlu pastikan anak bulan muncul dahulu.


Drama Nusyuz Berkiblat Cinta

Nusyuz Berkiblat Cinta
, drama melayu bersiri gandingan pelakon Fikry Ibrahim dan Emma Maembong. Drama Nusyuz Berkiblat Cinta episod 1 mula bersiaran pada 3 April 2022, jam 9:00 malam di Astro Ria.
DRAMA NUSYUZ BERKIBLAT CINTA
Mula siaran : 3 April 2022
Waktu Siaran : Ahad, jam 9:00 malam
Siaran TV : Astro Ria 104
Penulis skrip : Rozie Rashid
Pengarah : Hadith Omar
Produksi : Mache All Star United Sdn Bhd
PELAKON DAN  WATAK
Emma Maembong sebagai Hawa
Fikry Ibrahim sebagai Adam
Nadhir Nasar
Shaza Bae
Sabhi Saddi
Dayana Roza
Yaya Maembong
Ako Mustapha
Mak Wan
Aznah Hamid
Jalaludin Hassan
SINOPSIS NUSYUZ BERKIBLAT CINTA
Mengisahkan tentang Adam (Fikry Ibrahim) yang ingin melamar dan seterusnya berkahwin dengan Hawa (Emma Maembong). Tetapi malangnya lamaran itu ditolak. Hawa memberi alasan malu kerana Adam melamarnya di hadapan orang ramai sedangkan itu yang diminta olehnya.
Selain itu, Hawa mengenakan tujuh syarat yang tidak masuk akal kepada Adam. Salah satunya, Adam tidak dibenarkan pulang ke rumah orang tuanya. Keluarga Adam tidak bersetuju kerana tidak mahu anak mereka menjadi lelaki dayus semata-mata mengikut kerenah Hawa.
Adam tekad berkorban dalam banyak hal untuk mengikut syarat Hawa. Ayah Hawa (Jalaluddin Hassan) datang berjumpa Adam tanpa pengetahuan Hawa. Dia meminta Adam membatalkan niat untuk berkahwin dengan anaknya.
Cerita lain...
Safi (Shaza Bae) dan Irfan (Nadhir Nasar) merupakan pasangan suami isteri. Akan tetapi, Safi menderita menjadi mangsa keganasan rumah tangga. Hawa cuba membawa membawa Safi keluar dari terus menjadi mangsa Irfan namun Safi menolak.
Mungkinkah kisah Safi menjadi punca Hawa tidak mahu berkahwin dengan Adam?
LAGU TEMA (OST) NUSYUZ BERKIBLAT CINTA
Lagu : Mainan
Penyanyi : Naim Daniel


Drama Pok Ya Cong Codei : Memburu Siti

Drama Pok Ya Cong Codei : Memburu Siti, drama bersiri sekuel Pok Ya Cong Codei dibintangi pelakon pelakon hebat iaitu Sabri Yunus, Wan Hanafi Su, Eman Manan, Farid Kamil, Angeline Tan dan ramai lagi.
Drama Pok Ya Cong Codei : Memburu Siti episod 1 mula bersiaran pada 21 Mac 2022 di Astro Ria atau boleh juga tonton di Astro Go.
DRAMA POK YA CONG CODEI : MEMBURU SITI
Jumlah episod : 16
Mula tayangan : 21 Mac 2022
Waktu Siaran : Isnin-Khamis, jam 11:00 malam
Siaran TV : Astro Ria, Astro Go
Penulis skrip : Sabri Yunus
Pengarah : Sabri Yunus
Produksi : Porcupine Sdn Bhd, Heritage Movies Sdn Bhd
PELAKON POK YA CONG CODEI
Sabri Yunus sebagai Pok Ya
Eman Manan sebagai Muda
Wan Hanafi Su sebagai Mamat Kertuk
Issey Fazlisham sebagai Rosit
Farid Kamil
Angeline Tan
Saidi Sabri
Azizul Ammar
Shazia Rozaini
SINOPSIS POK YA CONG CODEI
Selepas Siti menghilangkan diri, Pok Ya tidak pernah berusaha mencarinya sehingga Pok Ya mengetahui bahawa Siti sedang mengandungkan anaknya. Pemburuan Siti semakin memuncak apabila Pok Ya mendapat tahu Siti tidak meninggalkannya malah Siti telah diculik.
Pok Ya ke Kuala Lumpur mencari Siti dan berharap Siti hamil anak lelaki yang bakal menjadi pewarisnya.


Drama Republic Of Gombak

Republik Gombak
, drama komedi lakonan Afieq Shazwan, Farouk Hussain, Amyza Aznan, Acong Sweetchild, Azza Elite, Shazia Rozaini dan ramai lagi. Drama Republik Gombak mula bersiaran di pada 13 April 2022 jam 6:00 petang di slot Diandra TV9 terbitan produksi Mache All Star United.
DRAMA REPUBLIK GOMBAK
Jumlah episod : 20
Mula siaran : 13 April 2022
Waktu Siaran : Isnin-Khamis, jam 6:00 petang
Siaran TV : Slot Sakura TV9
Pengarah : Rusdi Ramli
Produksi : Mache All Star United Sdn Bhd
PELAKON DAN  WATAK
Farouk Hussain sebagai Din Serai
Amyza Aznan sebagai Siah Google
Afieq Shazwan sebagai Ngah Gombak
Shazia Rozaini sebagai Ain
Acong Sweetchild sebagai Kadaq
Azza Elite sebagai Tantiyana
Ayunie Rizal sebagai Bibiyana
Imran Aqil sebagai Mat Ketagih
Myra Natasya sebagai Long Gombak
Fifi Laura Olivia sebagai Su
Ikhwan Khairudin sebagai Manis
Danie Anwa sebagai Wan Golok
SINOPSIS REPUBLIK GOMBAK
Berkisarkan tentang perseteruan dua keluarga, keluarga Din Serai dan keluarga Kadaq yang tak sekepala.


Drama Rindu Darul Iman

Drama Rindu Darul Iman, drama terbaru akan datang bersiaran di saluran RTM. Menampilkan lakonan Risyka Akira dan Nomad sebagai watak utama. Dibantu pelakon lain iaitu Rozita Che Wan, Zain Saidin, Nasha Aziz dan ramai lagi.
DRAMA DARUL IMAN
Waktu siaran : 2022
Siaran TV : RTM
Pengarah : Faizal Nadxaman
Produksi : Zeel Production
PELAKON RINDU DARUL IMAN
Risyka Akira sebagai Hanna
Nomad sebagai Iman
Rozita Che Wan sebagai Puan Sri Julia
Zain Saidin sebagai Tan sri Irsyad
Asha Merican sebagai Jojo
Nasha Aziz
Afiq Hamidon
SINOPSIS RINDU DARUL IMAN
Kisah pencarian seorang gadis mencari ibu kandungnya dan bertemu dengan seorang pemandu pelancong untuk menjelajah seluruh Terengganu.


Drama Setelah Terlafaznya Akad 2

Drama adaptasi novel Setelah Terlafaznya Akad 2
 karya Anna Milia pun menyusul selepas
Novel setelah terlafaznya akad 2
 diterbitkan. Drama Setelah Terlafaznya Akad 2 gandingan pelakon Uqasha Senrose dan Kamal Adli.
Setelah Terlafaznya Akad 2 episod 1
 mula bersiaran pada 1 Jun 2022, Isnin- Khamis, jam 10:00 malam di slot MegaDrama Astro Ria.
DRAMA SETELAH TERLAFAZNYA AKAD 2
Jumlah episod : 20
Mula siaran : 1 Jun 2022
Waktu siaran : Isnin- Khamis, jam 10:00 malam
Siaran TV : MegaDrama Astro Ria
Penulis skrip : Rehal Nuharis, Bikash Nur Idris, Atilia Azhar
Pengarah : Michael Ang
Produksi : Juita Viden
PELAKON DAN WATAK
Kamal Adli sebagai Hanan
Uqasha Senrose sebagai Nawal
Zeera Azizi sebagai Hani
Talha Harith sebagai Zaki
Nasz Sally sebagai Habibah
Sharifah Shahora sebagai Nafisah
Adam Shahz sebagai Mus
Seha Monica sebagai Haryati
Hamidah Wahab sebagai Wan Masitah
Syahiera Abu Hasan sebagai Milah
Musyi
Nasz Sally
Normah Damanhuri
Adam Shahz
Elyas Abdullah
SINOPSIS SETELAH TERLAFAZNYA AKAD 2
Hanan dan Nawal disatukan sekali lagi dalam lafaz akad kedua. Memang jodoh mereka kuat. Perangai pun sama. Kuat cemburu. Kehidupan mereka menjadi lebih bahagia dengan kedatangan puteri sulung mereka, Qadeeja.
Nawal juga dikejutkan dengan kandungannya yang kedua yang membawa kebahagiaan dalam perkahwinan mereka. Namun kebahagiaan ini hanya sementara.
Pertengkaran antara mereka berdua membuatkan Hanan memilih untuk pergi membawa diri. Kehadiran bapa tiri Nawal, Nawab, mengembalikan trauma Nawal di waktu Hanan pula tiada di sisi.
Hanan semakin membenci Nawal akibat perbuatan Ida. Kebencian yang tercetus oleh Hanan kepada isterinya ini rupanya adalah perbuatan Ida yang menggunakan sihir pemisah kepada mereka atas perasaan hasad dengki kepada Nawal.


Drama Sudin Dah Kaya

Sudin Dah Kaya
, drama terbaru lakonan Datuk Awie, Zalif Sidek, Umar Dzariff dan Marissa Yasmin dan Puteri Lofea. Drama Sudin Dah Kaya episod 1 mula bersiaran pada 1 April 2022 jam 9:30 malam di slot Dramedi Awesome TV.
DRAMA SUDIN DAH KAYA
Mula siaran : 1 April 2022
Waktu siaran : Khamis-Ahad, 9.30 malam
Siaran TV : Slot Dramedi Awesome TV
Pengarah : Razif Ajiboy Rashid
Produksi : Rumah Produksi Merah
PELAKON DAN WATAK
Datuk Awie sebagai Samad
Zalif Sidek sebagai Shuib
Umar Dzariff sebagai Sudin
Marissa Yasmin sebagai Saodah
Puteri Lofea sebagai Saerah
SINOPSIS SUDIN DAH KAYA
Kisah keluarga termiskin di Malaysia daripada pasangan suami isteri, Samad dan Saodah, dua anak mereka Saerah dan Sudin dan juga adik kepada Samad iaitu Shuib menjumpai karung berisi wang jutaan ringgit.


Earth Hour 2022, Bergelap Tanda Peduli

Earth hour 2022, 26 Mac 2022
 akan menyaksikan kegelapan selama 1 jam (one earth hour) bermula 8:30 malam sehingga 9:30 malam walau dimana juga berada. Bergelap tanda peduli.
Earth Hour
Earth Hour adalah acara tahunan yang diadakan oleh Tabung Alam Sedunia (WWF) bagi memberikan kesedaran tentang perlunya melakukan sesuatu dari sekarang demi menyelamatkan bumi daripada binasa dengan lebih cepat.
Earth Hour dikendalikan oleh WWF Australia dan Sydney Morning Herald pada 2007 dan mendapat sokongan dunia pada 2008. Kempen Earth Hour disambut pada hari Sabtu terakhir pada bulan Mac. Tahun 2022, Earth Hour jatuh pada hari sabtu, 26 Mac.
Bagi menyokong kempen Earth Hour, kita disarankan untuk mematikan lampu yang tidak digunakan dan peralatan elektrik yang tidak digunakan selama satu jam untuk membangkitkan kesedaran ke atas perubahan iklim.
credit : www.earthreminder.com
Apakah kepentingan Earth Hour
Kempen Earth Hour bukan sekadar padam lampu selama sejam mahupun acara bersuka ria. Tapi ia lebih kepada misi menyampaikan kesedaran dan mendidik masyarakat betapa pentingnya perubahan iklim dan pemanasan global.
Selama ni kita mungkin kurang sedar tentang bekalan kuasa yang kita guna dalam kehidupan seharian, kita terlalu selesa dengan kepentingan diri sampai lupa ambil peduli tentang perubahan iklim dan kehilangan sumber alam semula jadi.
Walaupun kempen ni hanya 1 jam, sekurang kurangnya Earth Hour mampu meninggalkan kesan baik pada bumi secara tidak langsung.


Filem Autumn In Wales

Filem Autumn In Wales
 lakonan Wanna Ali, Jaa Suzuran, Eyka Farhana dan Keith Foo akan ditayangkan pada 24 Mac 2022 di saluran 480 Astro First. Filem Autumn In Wales bergenre kan romantik komedi.
FILEM AUTUMN IN WALES
Tarikh Tayangan : 24 Mac 2022
Siaran TV : Astro First 480
Pengarah : Rahila Ali
Produksi : Pencil Pictures & Records Sdn Bhd
Genre : romantik komedi
PELAKON DAN  WATAK
Eyka Farhana sebagai Aira
Jaa Suzuran sebagai Jaka
Keith Foo sebagai Darwish
Wanna Ali sebagai Marissa
Sissy Imann sebagai Mira
Joey Daud
Amyza Aznan
Amirul Haswendy
Fara Mendoza
Wanns Ahmad
SINOPSIS AUTUMN IN WALES
Mengisahkan Aira yang sanggup ke Wales untuk membawa tunangnya, Darwish kembali ke Malaysia. Aira menyangka yang Darwish memutuskan pertunangan mereka kerana ada masalah di Wales namun semuanya terungkap yang Darwish memutuskan hubungan kerana perempuan lain, Marissa.
Aira bertemu Mat Kelantan, Jaka yang bekerja sebagai pencuci pinggan di sebuah cafe. Jaka setuju untuk membantu Aira mendapatkan cinta Aira kembali.
LAGU TEMA (OST) AUTUMN IN WALES
Lagu : Pandu Lalu
Penyanyi : Wanna Ali


Filem Langsuir

Filem Langsuir
 lakonan Syafiq Kyle dan Hannah Delisha akan di ulang siar pada
25 Mac 2022, jam 9:00 malam
di saluran Astro Citra. Filem Langsuir merupakan filem tahun 2018 yang ditayangkan di pawagam pada 20 September 2018 yang lalu.
FILEM LANGSUIR
Tarikh Tayangan : 20 September 2018
Ulang siar : Jumaat, 25 Mac 2022, jam 9:00
Siaran TV : Astro Citra
Pengarah : Osman Ali
Terbitan : Guam Teamwork Sdn Bhd, Nuansa Sdn Bhd
Genre : Seram Romantik
PELAKON DAN  WATAK
Syafiq Kyle sebagai Azlan
Hannah Delisha sebagai Suri
Firdaus Nadxaman sebagai Zaman
Julia Farhana Marin sebagai Dewi
Halim Radzi sebagai Kamal
Shah Kimin sebagai Udin
Nazri sebagai Alias
Daaim Jailani sebagai Eron
Nazri John
Naza Manas
SINOPSIS LANGSUIR
Menceritakan kisah cinta dua dunia antara Azlan dan Suri. Mereka bertemu ketika Azlan dan kawan-kawannya berkunjung ke pulau terlarang bernama Pulau Langsuir. Azlan yang jatuh cinta dengan Suri tidak mengetahui bahawa Suri adalah langsuir yang mendiami pulau itu.
Zaman irihati dengan hubungan Azlan dan Suri telah merancang untuk menikam paku tajam ke kepala Suri untuk melihat sejauh mana kebenaran mitos mengatakan langsuir akan kekal menjadi perempuan cantik jika kepalanya ditebuk paku.
Tindakan Zaman telah berjaya dengan bantuan Kamal namun telah menimbulkan kemarahan Dewi, kakak Suri. Dewi nekad mahu membalas dendam dan menghancurkan Zaman serta rakan-rakannya.
Mampukah cinta antara dua dunia bertahan atau terkubur demi menyelamatkan sebuah persahabatan?


Filem Renjana

Renjana
 full movie akan ditayangkan di saluran 480 Astro First pada 17 Mac 2022. Filem Renjana, filem terbaru Astro First lakonan Nabila Huda, Shaharul Ridzwan, Fauzi Nawawani dan ramai lagi. Renjana merupakan filem melayu 2022 yang mengisahkan tentang kisah perjuangan wanita.
FILEM RENJANA
Tarikh Tayangan : 17 Mac 2022
Siaran TV : Astro First saluran 480
Penulis skrip : Adza Emie
Pengarah : Mohd Fazli Yahya
Produksi : Mache All Star United Sdn Bhd
PELAKON RENJANA
Nabila Huda
Saharul Ridzwan
Fauzi Nawawi
Aida Aris
Hasnul Rahmat
Nadia Aqilah
Zamarul Hisham
Kodi Rasheed
Sefik Khair
Emma Latah
Kamal Bakar
Ainin Batrisya
SINOPSIS RENJANA
Pada tahun 1907, seorang guru dari Pulau Pinang, Che Aminah datang ke Kedah. Che Aminah dikritik dan dianggap terlalu kebaratan oleh penduduk kampung apabila cuba meyakinkan ibu bapa untuk menghantar anak perempuan mereka ke sekolah dan diberikan pendidikan.
Pada mulanya, hanya 5 orang gadis yang hadir ke sekolah Jawi & Al-Quran, keazamannya untuk melihat lebih ramai pelajar mendaftar ke sekolah tersebut. Dia telah mencipta sejarah sebagai guru pertama di sekolah perempuan.


Lama tak join mana-mana giveaway anjuran blogger. Mari kita mulakan dengan
Giveaway Buku Kereta Lembu Dari Melaka oleh www.fairusmamat.com
.
Cara sertai giveaway buku kereta lembu dari Melaka oleh www.fairusmamat.com
1. Buat posting bertajuk
Giveaway Buku Kereta Lembu Dari Melaka oleh www.fairusmamat.com
2. Muat naik gambar poster di atas ke entri anda dan buatkan link (backlink) ke entri ini.
3. Publish-kan posting anda dan tinggalkan komen links di entri ini.
4. Terpulang pada anda untuk tulis apa-apa di entri giveaway ini.
5. (Pilihan) bantu tag 1, 2, atau seberapa orang teman blogger anda untuk turut menyertai giveaway ini. Maklumlah, saya ni berblog suam-suam kuku, takut tiada siapa sudi sertai. Tapi sekiranya seorang saja yang sertai, ia tetap pemenang.
Syarat-syaratnya mudah je. saya tag semua blogger untuk sertai giveaway ni. Jom! Tap je pada banner. Lagi 4 hari je nak tamat.
Hadiah
2 buah buku x 2 orang pemenang
(
Pemenang akan dipilih melalui sistem cabutan bertuah dari internet
)
Tempoh giveway
24 Februari 2022 - 8 Mac 2022


Giveaway seterusnya, kita sertai Giveaway Syazni Rahim Blog Nak Masuk Tingkatan 1!. Eh sebaya blog kita!
Cara sertai Giveaway Syazni Rahim Blog Masuk Tingkatan 1!
1. Buat satu post entri bertajuk : Giveaway Syazni Rahim Blog Nak Masuk Tingkatan 1!
2. Follow Blog Syazni Rahim.
3. Letak banner giveaway di atas dan backlink kan ke entri giveaway ini. Kalau tak dapat klik kanan (terutama yang menggunakan desktop), guna Snipping Tool ya!
4. Kalau nak bagi panjang sikit, bolehlah ceritakan entry SR yang mana yang kalian paling ingat? Dan kenapa? (Tak wajib)
5. Selepas selesai semua, bolehlah publish dan submit link entry kalian itu ke ruangan komen di entry giveaway ini.
6. Tarikh akhir untuk submit link penyertaan kalian ke ruangan komen entry giveaway ini adalah pada 20 Mac 2022!
Entry paling ingat, entry Kedai Emas Nurjannah tu. Setiap kali lalu kedai tu auto teringat blog. Kalau tidak, tak tahu kewujudan kedai emas tu. Padahal biasa je lalu. Mungkin masa tu tak hairan nak pandang kedai kiri kanan.
Entry lain pasal pantai,  3 beradik Ayu Amir dan Adam dan juga buku buku yang dikeluarkan iaitu :
terkaitnya kita
life baggage


Ice Blended Green Tea Latte McDonald's

Dah cuba ice blended green tea (matcha) latte McD? Baru berkesempatan mencuba ice blended green tea latte McD masa balik kampung hari tu. Alang-alang lalu McD Bahau tu, singgahlah drive thru sekejap beli ice blended green tea latte McD.
Beli ice blended green tea latte semata-mata. Ice blended green tea McD ada dua jenis je, satu green tea dan satu lagi green tea latte. Ada juga Matcha Mcflurry tapi tak membeli.
Gambar ambil dalam kereta dan waktu malam. Begitulah hasilnya, asalkan ada. Masih nampak kehijauan green tea di situ.
Sedap ke tidak? Of course lah sedap kalau sejenis peminat green tea. Rasa green tea yang tak terlalu kuat, mungkin sebab latte kan. Nanti boleh cuba ice blended green tea pulak dan buat perbandingan.
Sedap tu sedap tapi sejenis minuman ice blended saya kurang suka sikit. Lebih suka air yang bercampur dengan air batu ketul bukan ais yang dikisar.


Jenis-Jenis Panadol Dan Kegunaannya

Panadol (nama brand) atau paracetamol (PCM) dipanggil acetaminophen di Amerika Syarikat, ubat yang wajib ada kat rumah. Tambah lagi sejak munculnya penyakit COVID-19 ni. Lepas cucuk vaksin jika ada simptom demam, terus telan panadol. Begitu juga jika ada simptom dijangkiti virus COVID-19.
Merujuk portal antarabangsa webmd.com, panadol secara amnya digunakan untuk mengubati sakit-sakit ringan sehingga sederhana seperti :
Sakit kepala
Senggugut
Sakit gigi
Sakit belakang
Osteoartritis
Selesema
Mengurangkan demam
Pengambilan panadol sebenarnya berbeza bergantung kepada tahap kesihatan masing-masing. Jenis-jenis panadol juga berbeza-beza bergantung kepada fungsinya.
Seorang pegawai farmasi, Amir Said melalui ciapan d akaun Twitternya tampil memberi penerangan.
Berikut beberapa jenis-jenis panadol yang dijual di pasaran, dos yang dicadangkan dan fungsi seperti yang dikongsi pegawai farmasi tersebut.
6 Jenis Panadol Dan Kegunaannya
1. Panadol Actifast (PCM 500mg, Sodium 173mg)
Fungsi sodium adalah mempercepatkan penyerapan PCM pada usus kecil. Jadi, kesannya terasa dengan lebih cepat kerana kandungan sodium tinggi. Namun, panadol jenis itu tidak sesuai untuk pesakit darah tinggi.
Dos : 2 biji setiap 4 hingga 6 jam sehari
2. Panadol Optizorb (PCM 500mg)
PCM jenis itu mengandungi calcium carbonate, alginic acic dan crospovidone. Hasilnya, ubat akan lebih cepat hancur di dalam badan dan PCM lebih mudah dan cepat diserap.
Kesannya dapat dirasai seawal 15 minit. PCM jenis ini tidak mempunyai sodium, jadi ia sesuai untuk pesakit darah tinggi.
Dos: 2 biji setiap 4 hingga 6 jam sehari
3. Panadol Extra (PCM 500mg, Caffeine 65mg)
PCM dan kafein digunakan untuk mengurangkan sakit yang teramat sangat. Sesuai untuk masalah sakit kepala, migrain, sakit belakang, sakit gigi dan lain-lain.
Bagaimanapun, ia tidak sesuai untuk wanita hamil dan menyusukan anak kerana mempunyai kandungan kafein.
Dos: 2 biji setiap 4 hingga 6 jam sehari
4. Panadol Soluble (PCM 500mg, Sodium 427mg)
Sesuai digunakan oleh pesakit yang sukar untuk menelan ubat jenis tablet. Caranya hanya larutkan ubat dalam satu gelas air.
Memandangkan PCM ini mempunyai kandungan sodium yang tinggi, ia tidak sesuai untuk penghidap darah tinggi.
Dos: 2 biji setiap 4 hingga 6 jam sehari
5. Panadol Menstrual (PCM 500mg, Pamabrom 25mg)
Ia digunakan untuk wanita yang mempunyai masalah senggugut ketika datang haid. Ini kerana pamabrom mempunyai kesan diuresis yang boleh menyingkirkan lebihan air yang terkumpul disebabkan perubahan hormon semasa datang haid.
Dos: 2 biji setiap 4 hingga 6 jam sehari
6. Panadol Extend (PCM 665mg)
PCM ini mempunyai dua lapisan bagi memanjangkan tempoh penyerapan ubat. Kesan ubatnya akan lebih lama iaitu menjangkau lapan jam dan ia sesuai untuk pesakit kronik.
Dos: 2 biji setiap 6 hingga 8 jam 3 kali sehari
Katanya lagi, maksimum dos untuk PCM hanya 4000 miligram atau 4 gram sehari sahaja. Jangan ambil lebih daripada yang sepatutnya.
Perlu ke nak makan Panadol? Nak makan sebelum atau selepas vaksin?
Trade/brand name: Panadol
Nama ubat: paracetamol, dekat US panggil acetaminophen.
Ini adalah thread dari perspektif farmasi.
pic.twitter.com/piJY6EwLAp
— Amir Said (@4mirSaid)
May 27, 2021

Lepas ni jangan silap ambil panadol yang betul dan bersesuaian dengan tahap kesihatan masing-masing. Panadol ni fungsi dia macam ubat tahan sakit gitu. Apa apa sakit kalau pergi klinik/hospital mesti dapat paracetamol.


Kelebihan Surah al-Mulk

Semasa bersekolah asrama dulu, baca surah al-Mulk sebelum tidur adalah rutin harian wajib. Selepas prep, solat isya' kemudian akan baca surah al-Mulk secara berkumpulan dalam dorm masing-masing. Lepas tu iqamah/iqamat setiap penjuru dan pintu bilik asrama.
Al-Qur’an yang diturunkan oleh Allah SWT bukan hanya sebagai panduan untuk umat Islam, amalan membaca Al-Qur’an mempunyai berbagai-bagai kebaikan dan rahmat kepada yang membacanya.
Surah Al Mulk
Surah al-Mulk ( الملك ) merupakan surah ke 67 dalam Al-Qur’an. Dikenali juga dengan gelaran ' At-Tabaarak' yang bermaksud maha suci. Surah al-Mulk juga tergolong dalam surah ‘Al-Makkiyah’ yang terdiri daripada
30 ayat
.
Surah Makkiyah
Surah Al-Quran yang diturunkan di Makkah
Al-Mulk adalah surah yang membawa keamanan dan keselamatan kerana ia akan melindungi kita dari seksa kubur.
Dinamakan surah ”al-Mulk” (Kuasa Pemerintahan), kerana pada awal surah ini Allah SWT menegaskan kekuasaanNya yang mutlak, iaitu menguasai pemerintahan dunia dan akhirat.
Kandungan surah al-Mulk menegaskan bahawa Allah SWT telah mentakdirkan adanya mati dan hidup makhluk-makhlukNya untuk menguji dan menzahirkan keadaan mereka iaitu Siapakah di antaranya yang lebih baik amalnya.
Seluruh alam yang diciptakanNya itu, amatlah rapi dan tidak ada sebarang cacatnya. Kemudian digambarkanNya peristiwa-peristiwa yang akan berlaku pada hari kiamat dan balasan buruk yang sangat-sangat menggerunkan, yang disediakan bagi orang- orang yang kufur ingkar.
Sebaliknya, disebutkan bahawa orang-orang yang takut melanggar hukum Tuhannya semasa mereka tidak dilihat orang dan semasa mereka tidak melihat azab Tuhan, mereka beroleh keampunan dan pahala yang besar.
Ringkasnya, surah al-Mulk merupakan satu surah yang membantu melepaskan kita dari azab kubur kerana kelebihan yang terdapat pada surah ini.
10 Kelebihan Surah al-Mulk
Berikut adalah antara kelebihan mengamalkan bacaan surah Al Mulk dan mengapa kita amat dianjurkan untuk membacanya pada setiap malam.
1. Tidak merasa azab kubur
Kelebihan yang pertama adalah pembaca akan terhindar dari azab kubur. Rasulullah SAW ada menyebutkan tentang kelebihan orang yang membaca Surah al-Mulk pada setiap malam.
Hadith yang menyatakan kelebihan berkenaan adalah seperti berikut:
Daripada Ibn Abbas RA, beliau berkata, beberapa orang sahabat Nabi menggali tanah tanpa menyangka itu adalah kubur. Lalu didapati di dalamnya ada seorang lelaki yang membaca Surah al-Mulk hingga tamat.
Lantas beliau menemui Nabi SAW lalu berkata:
يَا رَسُولَ اللهِ إِنِّي ضَرَبْتُ خِبَائِي عَلَى قَبْرٍ وَأَنَا لاَ أَحْسِبُ أَنَّهُ قَبْرٌ ، فَإِذَا فِيهِ إِنْسَانٌ يَقْرَأُ سُورَةَ تَبَارَكَ الْمُلْكِ حَتَّى خَتَمَهَا. فَقَالَ رَسُولُ الله صَلَّى اللَّهُ عَلَيْهِ وَسَلَّمَ : هِيَ الْمَانِعَةُ ، هِيَ الْمُنْجِيَةُ ، تُنْجِيهِ مِنْ عَذَابِ القَبْرِ.
Maksudnya : Ya Rasulullah, sesungguhnya aku menggali tanah tanpa aku menyangka itu adalah kubur, dan aku dapati seorang lelaki membaca surah al-Mulk sehingga khatam. Maka jawab Baginda SAW, surah tersebut adalah penegah, penyelamat yang menyelamatkan tuannya daripada azab kubur.
Hadith riwayat al-Tirmidzi : 2890
sumber :
Mufti Wilayah
2. Membantu Masuk Syurga
Selain dari melindungi mereka yang mengamalnya dari terkena seksa azab kubur, surah al-Mulk juga akan membantu kita untuk memasuki syurga.
Rasulullah SAW:
“Sesungguhnya di dalam Al-Quran ada satu surah yang terkandung 30 ayat. Surah itu ialah surah Al Mulk. Ia akan datang kepada pembacanya untuk membantu bersoal jawab dalam kubur sehinggalah mereka selamat masuk ke dalam Syurga.”
Hebatnya kelebihan surah Al Mulk, ia juga digelar sebagai surah Al-Mani’ah (penghalang) dan Al-Munjiah (penyelamat) kerana surah tersebut menghalang dan menyelamatkan mereka yang selalu membaca atau menghafalnya daripada siksa kubur dan siksa api neraka.
(Hadith Riwayat An Nasai)
3. Sesiapa yang membaca Surah al-Mulk akan dikeluarkan dari neraka dan dimasukkan ke dalam Syurga
Surah al-Mulk juga akan menjadi pembela kepada orang yang membacanya di Hari Akhirat sehingga pembacanya masuk ke Syurga Allah SWT.
Sabda Nabi SAW:
سُوْرَةٌ مِنَ اْلقُرْآنِ، مَا هِيَ إِلاَّ ثَلاَثُوْنَ آيةً، خَاصَمَتْ عَنْ صَاحِبِهَا حَتَّى أَدْخَلَتْهُ اْلجَنَّةَ، وَ هِيَ تَبَارَكَ
“Ada surah dari Al-Quran, ia tidak terdiri kecuali hanya 30 ayat. Surah tersebut dapat membela pemiliknya (orang yang banyak membacanya) sehingga memasukkannya ke syurga iaitu, surah تَبَارَكَ
(Hadis Riwayat Thabrani)
4. Mengikut Sunnah Nabi Muhammad SAW, amalan setiap malam
Kita diajar untuk sentiasa mengamalkan sunnah-sunnah Rasulullah SAW. Sekiranya anda membaca surah ini sebelum tidur, anda sudah mengikuti sunnah Baginda.
Daripada Jabir beliau berkata:
أَنَّ النَّبِىَّ -صلى الله عليه وسلم- كَانَ لاَ يَنَامُ حَتَّى يَقْرَأَ الم تَنْزِيلُ وَ تَبَارَكَ الَّذِى بِيَدِهِ الْمُلْكُ
“Sesungguhnya Nabi Saw. tidak tidur hingga beliau membaca surah تَنزِيلُ الٓمٓ (Surah al-Sajdah) dan تَبَارَكَ الَّذِى بِيَدِهِ الْمُلْكُ”
(Hadis Riwayat Tirmizi)
Sebelum tidur, pastikan kita ambil sedikit masa untuk membaca Surah Al-Mulk dan mencontohi sunnah Nabi SAW.
5. Menjadi Pengganti Semasa Soal Jawab Dengan Munkar Nakir
Mengamalkan surah ini pada waktu malam, maka ia akan menjadi pengganti apabila ia sudah waktu soal jawab dengan Munkar Nakir.
Rasulullah SAW bersabda:
“Sesiapa membaca surah Al Mulk pada mana-mana malam, nescaya datang ke dalam kuburnya surah itu sebagai pengganti untuk bersoal jawab dengan Munkar Nakir.
6. Wajah Akan Dicerahkan Seperti Nabi Yusuf Pada Hari Kiamat
Membaca surah al-Mulk dalam kehidupan seharian, maka Allah SWT akan mencerahkan wajah kita seperti Nabi Yusuf pada hari kiamat.
Saiyidina ‘Ali berkata:
“Sesiapa mengamalkan surah Al Mulk, nescaya dibawa ia pada hari kiamat di atas sayap malaikat serta wajahnya yang cantik seperti nabi Yusuf.”
7. Dosa diampunkan
Selain mendapat pahala dari membacanya, Allah SWT juga akan mengampunkan segala dosa mereka yang sentiasa mengamalkan membaca sehingga akhir surah.
Merujuk
JAKIM
, daripada Abu Hurairah RA bahawa Rasulullah SAW telah bersabda :
“Sebahagian daripada al-Qur’an ada satu surah yang jumlah ayatnya tiga puluh ayat semuanya, surah ini dapat memberikan pertolongan kepada orang yang membacanya sehingga diampunkan segala dosa-dosanya, surah itu ialah “al-Mulk”.
(Hadith Riwayat Abu Daud dan at-Tirmizi dan status hadith ini adalah Hadith Hasan)
Hadith ini menunjukkan kelebihan surah “Tabaraka”. Orang yang sentiasa mengamalkan membaca surah “al-Mulk” sehingga akhir surah akan diampunkan oleh Allah SWT segala dosanya. Kerana itu surah ini sangat wajar dihafaz dan dibaca setiap hari.
*Sumber : Kitab Riyadhus Salihin
8. Hati Beriman
Rasulullah SAW juga berkata bahawa hati kita akan beriman sekiranya kita mempelajari dan membaca surah ini dengan penuh istiqomah.
Baginda bersabda:
“Hatiku ingin supaya Surah Al-Mulk berada di dalam hati setiap orang yang beriman.”
“Aku sungguh gembira, sekiranya orang mukmin sentiasa membaca surah Al Mulk sehingga seolah-olah surah itu tertulis di dalam hatinya.”
9. Disayangi Dan Dikasihi Oleh Orang Sekeliling
Kita juga akan berasa disayangi dan dikasihi oleh orang di sekililing kita jika kita selalu mengamalkan surah mulia ini. Ia boleh dilihat di mana Ulama berkata:
“Sesungguhnya surah Yasin dan surah Al Mulk terkandung di dalamnya beberapa rahsia dan kelebihan. Barangsiapa mengamalkannya nescaya ia mendapat rahsia-rahsia dan kelebihan-kelebihan itu serta dikasihi oleh semua manusia dan juga menjadi hebat pada pandangan makhluk.”
10. Melindungi Kita Dari Seksa
Apabila malaikat Munkar dan Nakir datang untuk menyoal kita, manusia akan pengsan apabila melihat wajah mailaikat azab. Bagi mereka yang mengamalkan Surah Al-Mulk, ia akan menjadi penghalang daripada diseksa.
Ini boleh dilihat di mana:
Ya Rasulullah, sesungguhnya aku menggali tanah tanpa aku menyangka itu adalah kubur, dan aku dapati seorang lelaki membaca surah al-Mulk sehingga khatam. Maka jawab Baginda SAW, surah tersebut adalah penegah, penyelamat yang menyelamatkan tuannya daripada azab kubur.
Hadith Riwayat Al-Tirmidzi: 2890
Banyak kelebihan ayat-ayat Al Quran, di mana setiap butir huruf dan perkataannya terkandung seribu satu hikmah jika dibaca, dilazimi, difahami dan ditadabbur.
Jadikan amalan membaca surah Al Mulk setiap hari. Apabila kita biasa melazimi bacaan Surah Al-Mulk dan ditakdirkan kita meninggal dunia, Allah SWT akan sudi mengampuni segala dosa kita, menyelamatkan kita dari azab kubur serta mengharumkan perkuburan kita menjadi sebahagian taman daripada taman syurga.
Insha Allah. Wallahu ‘alam.
sumber 1
 |
sumber 2


Klinik Pergigian Murah Di Segamat. Servis Tip Top!

Alang-alang dah survey klinik gigi di Segamat yang mana okay, saya terus lah whatsapp bertanyakan tentang rawatan tampal gigi berserta harganya. Boleh terus buat rawatan selepas check keadaan gigi. Biasanya klinik swasta ni dia akan consult dulu. Then buat rawatan hari lain.
Disebabkan ada slot kosong dan terus boleh buat rawatan, saya pun On je lah. Boleh je buat kat Seremban tapi makan masa sebab nak kena set appointment untuk consult dulu then kena set appointment sekali lagi untuk rawatan. Leceh kan macam tu.
Pagi ahad tu sebelum balik Seremban, saya pergi klinik gigi dulu. Saya pergi
Klinik Pergigian Alisa di Taman Yayasan, Segamat
. Cawangan ni baru buka. Ada satu lagi di bandar Segamat. Bandar Segamat tu jauh sikit, jadi pergi yang dekat je lah.
Cantik interior design dalaman Klinik Pergigian Alisa ni, serba pink! Tenang mata tengoknya. Entah kenapa, kali ni tak berdebar dan tak seram macam selalu nak jumpa doktor gigi. Sebab saya fikir hanya sakit sikit dan tampal biasa je lah.
Ada 4 bilik doktor tapi yang berfungsi 2 bilik je ada doktor. Selama saya tunggu, dua bilik je lah keluar masuk pesakit.
Appointment pukul 11:30, pukul 12 lebih macam tu baru diapanggil masuk. Doktor perempuan, dia check dulu keadaan gigi. Rupanya gigi geraham dah goyang, lepas tu infection pulak. Doktor kata nak tampal boleh. Tampalan sementara tapi mungkin bertahan 2-3 minggu macam tu.
Saya tanya doktor, kena cabut ke? Sempat doktor berseloroh "Itu saya tak cakap ye". Sama sama tersenyum. So macamana, doktor tanya. Cabut je lah doktor, spontan saya jawab. Malas nak fikir dah sakit gigi ni. Dia boleh buat sakit sampai ke kepala.
Betul ni? Doktor tanya lagi. Acuh tak acuh jawab, saya angguk je. Dari berani sebelum masuk terus bertukar jadi seram!
Doktor cucuk bius beberapa tempat. Dalam 5 tempat macam tu. Kena cucuk hidup hidup ni depan mata ni seram oiii! Jarum dia sikit punya panjang. Mujurlah doktor baik dan berhemah buat kerja. Berkali kali minta maaf kalau saya rasa sakit. Bagus doktor gigi ni.
Sempat pulak sembang pasal jari hitam selepas mengundi tu. Lepas cucuk bius, doktor tinggalkan saya sekejap bagi rasa kebas dulu. Dah rasa kebas, bermulalah episod seram dalam bilik doktor gigi. Dipulas pulasnya gigi sampai tertanggal. Agak struggle jugaklah nak cabut gigi geraham yang degil tu.
baca juga :
kronologi cabut gigi geraham bongsu
Dah cabut, doktor kata luka besar pulak. Darah pun banyak keluar. Berkali kali doktor tukar kapas. Terpaksa jahit sebab luka besar. Ahh sudah! Jahitlah pulak. Doktor pun tenangkan kita tak sakit lah apa lah. Dijahit hidup hidup tengok benang lalu lintas depan mata. Tang doktor tarik benang tu yang tak tahan tu. Syukurlah bius masih lagi berfungsi.
Kalau tidak, mahu kena tepuk tangan doktor tu. Dah siap semuanya, sebelum keluar saya mintak gigi yang dicabut tu. Sikit punya panjang akar gigi geraham ni. Hilang satu lagi gigi! Lepas ni nak kena buat zircornia bridge ke macamana?
terpaksa blurkan, takut ada yang seram tengok
Dapatlah ole ole bawa balik kapas, ubat antibiotik, ubat tahan sakit dan appointment untuk cabut jahitan. Disebabkan cawangan sini baru lagi, alamat di cawangan satu lagi pun boleh. Maintain pink temanya.
Harga cabut gigi geraham, jahitan dan ubat-ubatan jumlahnya RM115. Kalau harga tampal yang saya tanya awalnya tu dalam whatsapp, range dia RM60- RM150 bergantung pada keadaan gigi berlubang tu. Kalau tak dapat diselamatkan, memang akan dicabut.
Ahad nanti kena balik kampung lagi untuk cabut jahitan pulak. Boleh je buat kat mana-mana klinik katanya kalau tak dapat datang. Tapi disebabkan agak payah nak set appointment kat sini, kita balik kampung je lah sekali senang.
Lagipun selesa dan suka dengan servis tiptop Klinik Pergigian Alisa dan doktor. Masa saya survey pun, ramai yang suggest pergi Klinik Pergigian Alisa ni. Servis bagus, doktor baik. Cabut gigi pun tak sakit katanya.
Ye, memang betul bagai di kata. Tak sakit. Yang sakitnya, lepas habis bius tu. Merana dibuatnya, dengan luka lagi kan. Makan ubat tahan sakit, lega lah jugak. Tapi kejap je lah, kena makan setiap kali sakit.
Penjagaan gigi selepas dicabut
Tukar kapas selagi darah masih keluar, gigit perlahan.
Letak ais batu pada gigi untuk menghentikan pendarahan dan kurangkan bengkak
rehat, jangan buat kerja berat
Elakkan makan panas dan pedas
Makan makanan yang lembut dan sejuk
Kumur dengan air garam suam selama 3 hari
Ambil ubat tepat pada waktunya
Balik dari klinik, tengok tengok mak masak lauk ikan baung masak lemak cili api. Pakej sambal belacan pulak tu. Aduhaiii, terbukak selera tapi patah selera mengenangkan kena berpantang lepas abut gigi.
Tapi bedal jugaklah sikit, itupun guna sudu dan terus telan. On the way balik rumah, terus rasa macam nak demam. Itu yang menyepi beberapa hari ni. Menyiapkan
tempahan sampul duit raya hipster
 dan menahan sakit gigi pun iye jugak.
Lega tempahan sampul duit raya dah settle, tempahan pun dah tutup. Jadi bolehlah sambung berblog. Banyak hutang blogwalking ni. Maafkan saya.


Koleksi Decorative Washi Tape

Dari beli satu pek, bertambah lagi koleksi decorative washi tape yang ada. Sebaris kiri tu dah lama beli sebenarnya. Tapi boleh pula tiba tiba dia menghilangkan diri entah kemana masa nak guna tu. Puas mencari.
Benda kalau hilang, lupa letak mana bila mencari tu tak kan jumpa. Bila tak mencari, eh ada pulak jumpa. Dah tak jumpa masa mencari tu, encik suami lah jadi penyelamat kena keluar kejap membeli. Nasib baik ada Mr DIY dekat je.
Tak boleh nak expect apalah kalau suami memilih walaupun bervideo call. Tak ada pilihan lain, suami beli 2 baris kanan tu. Sebenarnya semua tu dalam satu bekas, bukan dijual satu satu. Ada pelbagai saiz dan corak.
Okaylah, ada jugak corak yang berkenan di hati.
Apakah Washi Tape
Washi tape ni sejenis tape yang pelbagai guna untuk dekorasi projek kraft, kad ucapan, journals dan lain-lain yang sesuai selain digunakan sebagai masking tape.
Decorative washi tape ni lebih menarik dengan pelabagai warna, corak dan saiz. Nipis dan tahan lama diperbuat daripada tumbuhan hijau dan buluh. Sejenis tape yang mudah melekat termasuklah dipermurkaan papan, plastik dan metal.
Mudah juga untuk ditanggalkan tanpa meninggalkan kesan atau rosak. Washi tape ni sekadar untuk melekatkan dan mencantikkan je. Bukan jenis tape yang kuat melekat tu.
Saya akan gunakan washi tape ni untuk letakkan pada bungkusan hadiah atau kad. Kalau tak ada kad ucapan, boleh juga tulis atas washi tape ni sebagai pengganti.


Kopi Sedap KOFFIE Jalan Mentol

Selesai
mengundi
, balik tu whatsapp anak buah. Katanya nak belanja kita kopi sedap, KOFFIE Jalan Mentol. Melihat dari luaran kedainya tu bolehlah kita kategorikan sebagai coffee cafe hipster, best cafe in Segamat town gitu. Salah satu Segamat attraction yang baru untuk peminat kopi.
Alang-alang dah balik mengundi sekali balik dengan dia haritu, kita pun claimlah janji nak belanja. Ikutkan haritu lagi masa balik kampung bulan Februari haritu tapi saya balik rumah awal. Maka tak ada rezeki lah minum kopi sedap KOFFIE.
Saya pilih Hazelnut latte dan encik suami pilih caramel macchiato (tiada dalam gambar). Kedua-duanya sedap! Ke sedap sebab orang belanja? Orang belanja, auto sedap jadinya. Eh, taklah! Memang sedap pun hazelnut latte.
Saya pilih pun sebab dah biasa dengan rasa hazelnut old town white coffee, so saja cuba hazelnut latte pulak.
Ini kedainya, anak-anak buah sebagai model. Merekalah yang belanja. Semoga bertambah tambah rezeki. Aamiin...
Kedainya kecik je, hanya untuk takeaway. Buat pesanan dan bawa balik gitu kaedahnya. Dan dia hadkan jumlah pelanggan yang masuk. Kalau tengah panas tu, berpanaslah tunggu kat luar.
Rasa kopi KOFFIE Jalan Mentol ni memang sedap. Just nice tak tak manis sangat pun. Helokkk rasa kopinya! Anak buah pun setiap kali balik Segamat, mesti membeli. Harga pun masih berpatutan lagi. Hazelnut Latte RM10 dan caramel macchiato RM10.50.
Menu lain boleh tengok dalam buku
menu dan harga KOFFIE
 . Kot tersinggah Segamat, silalah mencuba.
Lokasi KOFFIE Jalan Mentol
57A, Jalan Mentol, Kampung Gubah, 85000 Segamat, Johor


Kuih Badak Berendam

Tekak meminta minta nak kuih badak berendam. Sehari sebelum tu kemain teringin sangat makan. Sebab puasa kan, mulalah nak makan itu ini. Tak ada rezeki sebab kedai dah tutup. Maknanya jualan kuih muih dah habis lah tu.
Kalau lambat memang kempunan lah. Esoknya tu, pesan kat suami pergi awal nanti kempunan lagi nak makan kuih badak berendam. Alhamdulillah, rezeki dapat juga kuih badak berendam. Minta suami beli 6 biji kuih badak berendam, sekali dia bawa balik 7 biji semuanya.
Katanya beli 6, ada tinggal satu lagi. Jadi dia belilah sekali 1 yang tinggal tu. Borong terus habis. Kira rezeki jugak tu dah hujung hujung tinggal stok kuih badak berendam. Cuba kalau lambat pergi, kempunan sekali lagilah. Menangis bucu katil. Ke masuk gua batu belah batu bertangkup.
Walaupun rupamu tak berapa nak halus mulus licin, tapi kesedapanmu tetap menjadi pujaan hatiku. Rasa kuih badak berendam makcik ni maintain sedap sama macam pertama kali beli
kuih badak berendam
 tahun lepas.
Harga pun maintain lagi, sebiji 50 sen. Berbaloi sebab sedap dan saiznya besar. Gemok gemok badak ni. Kuah santannya pun pekat dan berasa lemak manis santan.
Yang paling best tu, inti dia padat. Bukan tepung yang menebal. Semasa menulis ni pun terasa rasa nak makan lagi. Tahu je cara buat kuih badak berendam ni. Boleh je ikut mana mana
resipi kuih badak berendam
 dalam internet.
Tapi itulah, tak pakar nak membuat kuih tradisional ni. Nak cari santan segar pun payah. Santan kotak mana sedap sangat kan. Jadi, kita serahkan pada yang pakar je lah. Kita tahu beli je.
Beli di Jalan persiaran desa rhu 1, makcik tu berniaga depan rumah je. Ada banner kedainya, tapi lupa namanya. Nanti dah tahu saya update ye.


Kuih Seri Muka Sedap, Berseri Seri Muka dapat Makan

Selain kuih
badak berendam
, saya pesan juga pada suami. Kalau ada kuih seri muka belilah sekali. Rezeki saya juga dapat kuih seri muka yang sedap. Kebetulan juga stok jualan makcik tu tinggal hujung hujung juga.
Dapatkan 4 potong kuih seri muka. Saiznya boleh tahan besar sepotong. Sangat berbaloi dengan harga 50 sen. Susah nak jumpa kuih muih saiz besar dengan harga tu. Even yang sebekas RM2 pun, saiz kuihnya sedang sedang je.

Baru saya tahu nama lain kuih seri muka ni, antaranya :
Kuih Puteri Salat
Kue Talam Ketan Pandan
Pulut sekaya
Jujur cakap, kuih tradisional ni memang saya tak pakar nak membuatnya. Pakar makan je lah. Setakat masak lauk campak campak tu menjadi lah jugak. Kuih muih dan kek kek kena bersukat bagai, sayalah penggagal tegar. Jarang hasilnya terbaik.
Sekarang dah mudah, nak masak apa je resipi dah tersedia di internet. Kot rajin nak cuba buat kuih seri muka, bolehlah cuba
resipi kuih seri muka
 dalam carian internet.
Rezeki sungguh lah dapat  makan kuih seri muka sedap ni. Pulutnya masak elok, lapisan atas pun sedap rasanya. Tak manis, just nice. Dah rasa segigit, nak makan lagi dan lagi.
Kagum lah dengan makcik yang menjual tu. Menu makanan dia sedap sedap. Kuih badak berendam sedap, laksa sedap. Bagus berniaga untuk kepuasan selera pembeli. Bukan semata-mata untuk keuntungan. Air tangan mak - mak kan, mesti lah sedap.


Lirik Lagu CahayaMu - Aina Abdul

Akhirnya tercapai impian Aina Abdul untuk menyanyikan lagu kerohanian pertama. Aina Abdul tampil dengan single baru berjudul CahayaMu. Lagu dan Muzik Video rasmi CahayaMu release pada 25 Mac 2022.
Lirik Lagu CahayaMu - Aina Abdul
Komposer : Aina Abdul, Sarry Khaled
Lirik : Aina Abdul

Waktu seakan terhenti
Bila kubersamaMu
Dalam terleka
Aku tersedar
CahayaMu setia menunggu
Oh ya Tuhanku
Ampuni alpaku
Pegang erat imanku
Saat kau tunjukkan kebesaranMu
PadaMu ku menunduk
Dalam gelap ku menghibur
Hening sunyi merasuk
Terdengar suara
Sahut menyahut
‘Kembalilah ke akarmu’
Oh ya Tuhanku
Ampuni alpaku
Pegang erat imanku
Saat kau tunjukkan kebesaranMu
PadaMu ku menunduk
Oh..
Oh ya Tuhanku
Ampuni alpaku
Pegang erat imanku
Saat kau tunjukkan kebesaranMu
PadaMu ku menunduk
Ya Allah...
PadaMu ku menunduk
Ya Allah Yang Maha Satu
sumber imej & video : Aina Abdul


Lirik Lagu Du - Andi Bernadee

Penyanyi dan pelakon, Andi Bernadee kembali dengan single
Du
. Lagu Du merupakan ciptaan komposer berasal dari Singapura, Alyph (Magic Portion)
Maksud DU
Du adalah singkatan daripada perkataan rin
du
yang menjadi signifikasi kepada '
kerinduan yang berbalas
' yang dipilih sebagai tema lagu
Du
.
sumber : twitter andi bernadee
Lirik Lagu Du - Andi Bernadee
bagaimana kalau ku rindu?
bagaimana harus ku meyakinkanmu?
bagaimana jika ku perlu?
walau ku tahu kau tak akan rasa begitu,
bagaimana kalau ku rin -

du du du du du
du du du du du
du du du du du

bagaimana kalau ku rin -
du du du du du

walau ku tahu kau tak akan rasa begitu,
bagaimana kalau ku -

aku setuju,
tak perlu membuatmu begitu
dengan masa 'tuk memikir balik,
ku hanya dapat memikirkanmu

aku dah nampak,
cinta sendirinya tak tahan lasak
ade banyak lagi penambahan penting,
tapi aku hanya menambahkan jarak

nyanyikan aku melodi kami,
aku fahami bisikan hatimu
kenyataan ini yang terbaik,
ok,....tetapi

bagaimana kalau ku rindu?
bagaimana harus ku meyakinkanmu?
bagaimana jika ku perlu?
walau ku tahu kau tak akan rasa begitu,
bagaimana kalau ku rin -
du du du du du
du du du du du
du du du du du

bagaimana kalau ku rin -
du du du du du
walau ku tahu kau tak akan rasa begitu,
bagaimana kalau ku

aku teringin,
alihkan perhatianku
tapi permukaannya licin,
hanya kehadiranmu dapat membantu

aku sedari,
bukan alasan yang kamu mencari
bukan aku yang menolak kamu jauh,
kau yang dah lama menunggu ku kembali

nyanyikan aku melodi kami,
aku fahami bisikan hatimu
kenyataan ini yang terbaik,
ok,....tetapi

bagaimana kalau ku rindu?
bagaimana harus ku meyakinkanmu?
bagaimana jika ku perlu?
walau ku tahu kau tak akan rasa begitu,
bagaimana kalau ku rin -
du du du du du
du du du du du
du du du du du
bagaimana kalau ku rin -
du du du du du

walau ku tahu kau tak akan rasa begitu,
bagaimana kalau ku rin -
du du du du du
du du du du du
du du du du du

bagaimana kalau ku rin -
du du du du du
walau ku tahu kau tak akan rasa begitu,
bagaimana kalau ku
Muzik video 'Du' boleh tengok di youtube channel 'andi bernadee'.


Lirik Lagu Pelukan Angkasa - Sekumpulan Orang Gila (SOG) feat. Shila Amzah

Lagu Pelukan Angkasa
dinobatkan sebagai
Juara Lagu AJL36
 malam tadi. Tahniah untuk Sekumpulan Orang Gila dan Shila Amzah menyampaikan lagu Pelukan Angkasa dengan baik. Padu vokal masing-masing.
Lagu Pelukan Angkasa merupakan lagu OST KL Vampires. Siapa sangka, lagu Pelukan Angkasa berjaya menjadi Juara. Bait bait lirik pun menarik, persembahan malam Anugerah Juara Lagu ke 36 pun terbaik. Tahniah!
sumber : youtube
Lagu : Pelukan Angkasa
Penyanyi : SOG & Shila Amzah
Komposer : Raja Nazrin Shah
Lirik : Fazleena Hishamuddin
Lirik Lagu Pelukan Angkasa ( Sekumpulan Orang Gila - feat. Shila Amzah)
Bulan purnama terangi rinduku yang sayu
Terbangkan kesumat rasa resah jiwa yang membelenggu
Langit gelita sematkan bintang di dadamu
Biar menyala jadi unggun yang membakar kalbu
Angin bersiul
Bersiul hembus
Menghembus luka
Dingin menusuk
Menusuk meratah rongga
Pangkulah aku wahai semesta
Katakan cinta itu membebaskan
Peluklah aku wahai angkasa
Hangatkan tubuhku di alam khayalan
Terik suria suluh logika rohku yang gelap
Bebaskan radiasi meluluh lumat batinku yang terseksa
Kalian takkan mampu
Mampu memecahkan bongkah ini
Rangkul tanganku
Kita bersatu lawan dunia
Pangkulah aku wahai semesta
Katakan cinta itu membebaskan
Peluklah aku wahai angkasa
Hangatkan tubuhku di alam khayalan
Dua jiwa, dua dunia
Ingin mengecap damai bahagia
Tahukah bahawa cinta itu satu dosa?
Pangkulah aku wahai semesta
Katakan cinta itu membebaskan
Peluklah aku wahai angkasa
Hangatkan tubuhku di alam khayalan
Video persembahan Sekumpulan Orang Gila (SOG) feat. Shila Amzah AJL36


Lirik Lagu Pijak - Zizi Kirana

Zizi Kirana buat comeback dengan lagu barunya berjudul '
Pijak
'. Sebelum ni lagu Eh! pernah menjadi persembahan terbaik dalam
Anugerah Juara Lagu 35
. Nampak gaya, lirik lagu Pijak konsepnya sama dengan lagu Eh! bersifat sarkastik.
Siapa makan cili dialah terasa pedas macam tu. Ada maksudnya yang tersendiri. Masih mengekalkan genre rap yang memang makanan Zizi Kirana.
Lagu : Pijak
Komposer & Lirik: Mambang, Navigator & Zizi Kirana
Lirik Lagu Pijak - Zizi Kirana
Banyak monyet naik toncet
Bila duit masuk kocek
Banyak beruk makin teruk
Bila kepuk naik gemuk
Banyak bagi muka nanti kepala kena pijak
Aku bukan mak turut kena pandai cakap tidak
Diam ku berisi itu bijak elak riak
Kau ingat boleh pijak ehh kau silap
Hold up kejap
Mentang mentang kau dah sedap
Orang lain masih sesak
Kau ayamkan bagi dedak
Kejap … Tunggu
Orang dah makin berbulu
Dengan kau punya sekutu
Kau punya sepapat sepupu setuju
Time out berhenti
Aku dah lama naik geli
Maruah aku kau nak beli
Aku tak jual kau tak reti
Sebentar nanti
Berapa lama lagi
Simpan sabar berapa kali
Fikiran masak sebab panas hati
Banyak monyet naik toncet
Bila duit masuk kocek
Banyak beruk makin teruk
Bila kepuk naik gemuk
Banyak bagi muka nanti kepala kena pijak
Aku bukan mak turut kena pandai cakap tidak
Diam ku berisi itu bijak elak riak
Kau ingat boleh pijak ehh kau silap
Banyak bagi muka nanti kepala kena pijak
Aku bukan mak turut kena pandai cakap tidak
Diam ku berisi itu bijak elak riak
Kau ingat boleh pijak ehh kau silap
Yang dipijak nanti jadi yang memijak
Jadi hati hati takut nanti tersimpang niat
Aku jaga aku bukan jenis yang memihak
Episod akan datang kita tunggu kita lihat
Dunia aku sempit walau negeri aku luas
Takde tanggung takde jawab cuma ada culas
Sakit pendam dendam dalam hati belum lunas
Kalau cakap lepas pasti buku bertemu ruas
Naik turun pasang surut
Jangan dipijak kepala berotak kusut
Tinggi rendah langit dengan bumi
Hati-hati boss lupa diri tunggang kuli
Banyak monyet naik toncet
Bila duit masuk kocek
Banyak beruk makin teruk
Bila kepuk naik gemuk
Banyak bagi muka nanti kepala kena pijak
Aku bukan mak turut kena pandai cakap tidak
Diam ku berisi itu bijak elak riak
Kau ingat boleh pijak ehh kau silap
Yang dipijak nanti jadi yang memijak
Jadi hati hati takut nanti tersimpang niat
Aku jaga aku bukan jenis yang memihak
Episod akan datang kita tunggu kita lihat
sumber :
YouTube Zizi Kirana
Muzik Video Pijak - Zizi Kirana


Lirik Lagu Sudah - Nikki Palikat

Lagu 'Sudah'
 ciptaan Naim Daniel, lagu terakhir arwah Siti Sarah diberikan kepada Nikki Palikat sebagai penggantinya. Suara Nikki Palikat, juara Gegar Vaganza 8 sangat kena dengan lagu ni. Lagu dan muzik video rasmi mula disiarkan pada 25 Mac 2022.
Tajuk : Sudah

Penyanyi : Nikki Palikat

Lirik : Naim Daniel

Komposer : Naim Daniel

Produser : Irwan Simajuntak

Ditaja oleh : Bubblebee (M) Sdn Bhd
Lirik Lagu Sudah - Nikki Palikat
Sudah... Sudah...
Segala apa yang kau mahu ku lakukan
Sudah... Sudah...
Tiap perih yang ku terima tak bererti
Namun aku masih menjadi boneka oh bagimu...
Telah tertutup semua harapan ku pada kamu
Dengarkan batin ku yang merayu
Aku sendiri kini sendiri
Berselimut dalam luka di malam ini
Sudah... Sudah...
Segala apa yang kau mahu ku lakukan
Sudah... Sudah...
Tiap perih yang ku terima tak bererti
Namun aku masih menjadi boneka dihatimu...
Telah tertutup semua harapan ku pada kamu
Dengarkan batin ku yang merayu
Aku sendiri kini sendiri
Berselimut dalam luka di malam ini
Pada siapa harus aku bersuara?
Selamatkan jiwa ku dari merana
Betapa sakit nya ku
Ketika kau menggantung diriku... terus...
Aku sendiri kini sendiri
Berselimut dalam luka malam ini
Pada siapa... harus aku bersuara
Selamatkan jiwa ku dari merana...
Segala apa yang kau mahu ku lakukan
Sudah...Sudah....
Sudah...
Sudah...
Segalanya...


Listerine Sakura And Peach Zest Limited Edition

Semalam keluar singgah Farmasi Guardian nak membeli mouthwash. Sebelum ni guna
thymol mouthwash
. Yang lecehnya thymol ni kena dilute dengan air, nisbahnya 1:3. 1 cap thymol, 3 cap air. Thymol dah nak habis, kita belilah stok mouthwash baru.
Nak beli jenis yang zero alcohol atu less intense. Tak pedas lah orang kata. Sesuai lah dengan keadaan gigi yang sedang beransur pulih ni. Belek membelek, tertarik dengan Listerine sakura and peach sest limited edition ni. Macam menarik je listerine mouthwash flavour ni.
Apa lagi, grab tak nak lepas. Satu lagi green tea. Tapi sebab sakura punya pasal, tak tengok yang lain dah. Mudah betul terpengaruh kan. Biasalah perempuan, pantang nampak benda yang menangkap mata dan hati.
Saya baru tahu kewujudan listerine range yang baru, Listerine sakura and peach zest limited edition ni. Dah berapa lama sebenarnya dah ada di pasaran?
Encik suami tak layan versi bunga-bungaan ni. Dia tetap nak versi listerine cool mint. Beli saiz besar twin pack buat stok alang-alang ada sale 30%.
Bau bunga sakura dan peach yang manis
Aroma sakura dan bau peach bergabung menjadikan bau Listerine sakura and peach zest macam bau-bauan manis. Taklah bau macam ubat. Tapi kan...bila dah masuk mulut kumur kumur tu terasa sangat macam ubat batuk kanak-kanak warna merah-merah tu.
Terkenang terus kenangan makan ubat batuk zaman kanak-kanak dulu. Rasa dia taklah teruk sangat pun. Okay je boleh dibuat berkumur-kumur. Jangan ditelan pulak.
Berkumur guna listerine less intense tanpa alkohol ni taklah rasa kebas dalam mulut tu. Sesuai sangatlah untuk yang gigi sensitif atau yang kurang tahan pedas listerine menyengat tu.
Tak pasti sampai bila limited edition ni dipasaran. Harga RM250ml, RM10:++.


Makan Malam Di Verandah Restaurant Cyberview Resort & Spa

Seperti yang adik ipar rancang nak belanja kami semua makan malam Di Verandah Restaurant Cyberview Resort & Spa, Jumaat malam Sabtu tu terlaksanalah. Seusai solat maghrib di rumah, terus gerak ke sana.
Gerak pukul 7:45 dari Seremban dan sampai sana pukul 8:30 macam tu. Pertama kali saya jejak Cyberview Resort & Spa ni. Menarik entrancenya dengan design kekayuan.
Terbekenan dengan chandelier light atas tu, lalu cepat-cepat snap.
Adik ipar dah pesan, suruh tanya kaunter depan jalan ke Verandah Restaurant. Orang kata, malu bertanya sesat jalan. Ini dah bertanya pun tersesat. Silap jalan daaa...Katanya belok kanan dan belok kiri. Kita pun belok kanan, sekali jumpa pintu toilet!
Rupanya kena terus sikit lagi, baru belok kanan baru jumpa pintu keluar dan kekiri baru jumpa Verandah Restaurant. Kita yang silap tak mengikut arahan atau dia bagi arahan salah entah. Hentam sajalah labuuu...Sebbaik tak jauh kesesatan tu, beberapa je untuk U turn.
Keluar dari pintu dan ke kiri, jumpalah entrance Verandah Restaurant ni.
Sampai-sampai je, mak, adik-adik ipar, biras dan anak-anak buah tengah menjamu selera. Dorang dah sampai pukul 8:00 awal sikit dari kami. Lama tak lama dah setengah jam jugaklah menunggu kami. Tapi tak ada lah tunggu kami. Kalau tunggu kami, lapar lah nanti. Mak pun puasa, kenalah makan cepat.
Terus kami ambil makan yang tersedia jenis hidangan buffet. Cedok sendiri lah, tak ada orang serve cedokkan. Lebih senang macam tu kan, boleh ambil ikut suka. Disebabkan tak banyak pilihan, saya ambil sayur pak choy dan lainya jenis bergrill.
Udang, ayam, ikan dori dan daging grill. Letak sos pedas sikit dan sos black pepper. Nasi sikit je. Walaupun tak makan malam lagi, tetap kena ambil nasi sikit sebab nak bagi ruang sumbat makanan lain nanti. Macam lah boleh muat banyak kan.
Ayam dia agak liat sikit, Ikan akan kering, daging okaylah lembut jugak dan paling sedap udanglah. Just nice rasa dia. Suami tak makan, dia tolong kopekkan kulit kita tinggal ngap je.
Ikutkan gigi masih sakit. Tapi saya dah siap siap telan ubat tahan sakit. Risau kalau tiba tiba dia buat hal, lansung potong mood nak makan. Harap kesan dia bertahan lama lah.
Disebabkan waktu makan malam sampai pukul 10:00 malam je, taklah beria makan pun. Tapi rasa rugi pulak tak makan macam-macam. Haihh...lagipun tak banyak pilihan yang  menarik. Jadi ambillah beberapa jenis pemanis mulut. Beberapa jenis kek dan kuih. Semua sedap! Habis sepinggan.
Merasa juga dimsum (tak ada dalam gambar, dah selamat masuk perut), sushi dan dalam gambar tu tak pasti apakah. Lepas tu mengopi. Gambar kopi gegau, malas nak letak.
Lepas makan, lepak kat luar menikmati permandangan luar. Nasib baik juga ada cahaya menerangi malam. Taklah malap sangat gambar malam ni.
Alhamdulillah rezeki orang belanja makan. Semoga bertambah tambah rezeki adik ipar belanja kami semua makan. Aamiin...


Melebih Lebih Sudah

Bulan November tahun lepas, saya dah
potong pokok pothos
. Masih belum menjalar jauh lagi. Sekarang geng dia pulak melebih lebih sudah.  Ikut semangat padi ni, makin berisi makin tunduk. Eh, scindapsus pictus ni mana berisi.
Yang terpaling menjalar tu lah dia scindapsus pictus.
Saya beli tahun 2020, dah propagate satu pasu letak luar. Elok hidup tapi tak terjaga sebab tuan dia banyak kerja lain sampai terabai. Yang dalam rumah je lah dapat dibelai lebih. Antara dua darjat sungguh kan. Ish ish ish...
Sebenarnya pokok scindapsus pictus ni tak perlu susah payah belai pun. Senang hidup dan bela sama macam
pokok golden pothos
 tu. Sekarang ni dah hampir seminggu baru nak bagi dia minum air sebab hujan kan. Walaupun tak kena hujan, tengok tanah lembap lagi tak kan nak siram air. Nanti banjir.
baca juga :
how to propagate scindapsus pictus & scindapsus pictus care


Mengundi Is Done...

Seperti yang di war war kan
PRN Johor 2022
 pada 12 Mac 2022. Maka, kita pun balik kampung dan keluarlah mengundi. Pergi sekali dengan mak abah. Mak abah saluran 1. Anak muda saluran 2. Kemain anak muda lagi.
Saluran 2 tak ada orang. Masuk masuk terus check nama, celup jari dan pangkah. Keluar keluar tengok mak saluran 2 tak siap lagi. Ramai menunggu. Abah dah siap sebab abah duduk kat wheelchair tak larat jalan. Sebab tu cepat sikit.
Mengundi kali ni pakai face mask pun tetap kena bukak mask kejap. Nak tengok rupa katanya. Okay, mengundi is doneeee
Menjelang petang, jari celup ink dari ungu bertukar warna jadi hitam. Lepas tu kulit kering. Ala, bukan tak biasa mengundi kan. Cuma tulah nampak buruk pulak tengok. Nak hilang punnyalah lambat.


Nak Buat Kek Pisang Coklat Moist Tapi Jadi Ala Brownies

Mak bagi dua sikat pisang kapas. Hampir habis sesisir dah dibuat cekodok. Lebih tu nak buat apa pulak. Tak kan nak cekodok je. Jemu jugak!
Fikir punya fikir, buat kek pisang coklat moist pun sedap jugak. Lama tak buat kek pisang pun. Risau jugak hilang skill buat kek pisang. Nampak macam menarik je kalau cuba
resipi kek pisang moist RahmatBaha
 tu.
Jadi saya pun cubalah buat. Inilah hasilnya. Patutnya buat satu loaf pun dah okay. Ingatkan dia akan naik tinggi tapi kena scam lah pulak.
Masa waktu bakar kek tu elok je naiknya. Tapi dah sejuk macam kejadian brownies pun ada.
Mungkin sebab pisang dilenyek je. Biasa kisar je atau sebab letak yogurt atau mungkin juga sebab tak letak telur. First time buat ikut resipi lain. Biasa buat kek pisang jadi je elok gebu.
Ala brownies pun bolehlah. Masih boleh dimakan. Chewy and moist. Dia padat tapi bukan bantat kot. Tak berani dah nak cuba buat style macam ni lagi. Kena buat ikut
resipi kek pisang mudah
 je lah lepas ni. Bahan bahan pun sikit je.
Sedap ke tidak? Sedap jugaklah dengan coklat melting dalam tu. Cuma kalau gebu berongga tu lagi sedaplah cerita dia. Takpe, belajar dari pengalaman. Tak buat tak tahu, ye tak?
Pisang pun saya potong tebal. Konon buat hiasan. Dah letak baru teringat, patut disagatkan guna penyagat kerepek pisang, barulah nipis. Apooo dah letak baru teringat. Itulah dia bila buat kerja tak berapa nak clean.


Nasi Ayam Geprek AR (Ayu Raudhah) ZAcafe

Balik dari AEON Nilai, singgah ZAcafe yang baru buka hari Ahad 27 Februari 2022. ZAcafe milik Zaquan Enterprise, siapa lagi kalau bukan captain kelab bola sepak Negeri Sembilan. ZA (Zaquan Ayu) tak lain tak bukan dari nama Zaquan Adha Ayu Raudhah lah.
Teringin nak makan nasi ayam geprek AR (Ayu Raudhah). Sebelum ni nak beli kena tunggu Ayu Raudhah open order baru dapat order. Kalau tidak, terkempunan lah nak makan nasi ayam geprek dia.
Last order
nasi ayam geprek AR
 bulan Februari 2021 lepas, masa mula mula Zaquan pindah Negeri Sembilan. Lepas tu order pulak sambal gesek AR yang super pedas berapi tapi sedap tu. Tu yang buat tambah selera makan nasi ayam geprek.
Masih mengekalkan pek dan sticker yang sama masa mula mula rasa
nasi ayam geprek AR
. Tapi harga tak sama dah. Kena faham sekarang dah berniaga di cafe, ayam mentah pun dah naik harga. Tak heranlah naik harga.
Rasa nasi ayam geprek AR maintain sedap. Portion ayam besar, rangup dan terasa rempah salutan ayam sampai ke isinya. Bekas sambal mengecil sikit dari sebelum ni dan kobis tak ada. Terlupa letak atau memang tak ada tak tahu lah.
Nasi dia banyak sungguhlah. Tapi boleh habis sebab lapar dan sedap kan. Dah ada cafe, senanglah kita nak makan kalau teringin.
ZAcafe
Lokasi : Wisma PBNS, Medan Rahang, Seremban
Waktu operasi : Rabu - Isnin, jam 11.30 pagi -11.30 malam


Nisfu Sya’ban 1443H 2022

Malam Nisfu Sya'ban 2022
 jatuh pada waktu maghrib
17 Mac 2022
 bersamaan dengan
15 Sya'ban 1443H
. Bulan Sya'ban adalah salah satu bulan yang mempunyai banyak kebaikannya dimana kita dianjurkan untuk melakukan puasa sunat dalam bulan Syaaban berbanding dengan bulan-bulan lain.
Maksud Nisfu Sya'ban
Nisfu bermaksud separuh (Nisf). Jadi, Nisfu Sya'ban bermaksud separuh daripada Bulan Syaban, iaitu pada malam ke-15 Sya'ban.
Malam Nisfu Sya'ban
Malam Nisfu Sya'ban merupakan malam yang penuh berkat dan rahmat selepas malam Lailatul Qadar. Pada Malam Nisfu Syaaban, hari dimana buku catatan amalan orang-orang Muslimin selama setahun diangkat ke langit dan digantikan dengan buku catatan yang baru.
Malam Nisfu Sya'ban juga dikenali sebagai malam pengampunan dari Allah untuk seluruh hamba- Nya.
Nama lain Nisfu Sya'ban
Lailatul Mubarakah (malam keberkatan)
Lailatul Baraah (malam pelepasan)
Lailatul Qismah wal-taqdir (malam pembahagian dan penentuan)
Lailatul Takfir (malam mengkifaratkan dosa)
Lailatul Ijabah (malam diperkenankan doa)
Lailatul Syafaah (malam syafaat)
Lailatul Idil Malaikah (malam raya malaikat)
Lailatul Hayat (malam hidup), iaitu malam yang tidak dimatikan apabila seseorang menghidupkan malamnya
Keistimewaan malam Nisfu Sya'ban
Banyak kelebihan malam Nisfu Sya'ban, antaranya malam ini adalah terbukanya pintu langit dan malam dimakbulkan doa.
Malam Nisfu Syaban merupakan salah satu malam yang sangat istimewa selain malam Lailatul Qadar. Umat Islam dianjurkan untuk menghidupkan bulan Sya'ban dengan memperbanyakkan ibadah membaca Al-Aquran, beristighfar, bertaubat, berdoa, solat hajat dan menambah ibadah yang lainnya untuk mendekatkan diri dengan Allah SWT.
Pada bulan Sya'ban juga Allah SWT membuka pintu keampunan seluas-luasnya untuk Umat Islam memohon keampunan. Sesungguhnya berdoa pada malam nisfu Sya’ban adalah mustajab.
Firman Allah SWT:
فَقُلْتُ اسْتَغْفِرُوا رَبَّكُمْ إِنَّهُ كَانَ غَفَّارًا
Maksudnya: “Sehingga aku berkata (kepada mereka): `Pohonkanlah ampun kepada Tuhan kamu, sesungguhnya Dia adalah Maha Pengampun”. [Nuh:10]
Walaupun tiada amalan khusus untuk diamalkan pada malam Nisfu Sya'ban seperti yang dijelaskan oleh Datuk Dr.Zulkifli Mohamad Al -Bakri. Umat Islam dianjurkan untuk mengambil peluang untuk mengisi malam Nisfu Sya'ban dengan perbanyakkan amal ibadah.
Terdapat beberapa amalan yang disarankan oleh para ulama bagi menghidupkan malam Nisfu Sya’ban, iaitu :
Amalan Nisfu Syaaban
1.  Mendirikan solat sunat mutlak
Pada malam Nisfu Syaaban, kita dibolehkan mendirikan solat sunat mutlak.
Solat sunat mutlak ialah solat sunat semata-mata mengharapkan keredaan Allah SWT. Ia tidak ditentukan waktunya dan tidak ada had jumlah rakaatnya.
Cara mengerjakan solat sunat mutlak
 ini adalah sama seperti solat biasa.
Niatnya adalah seperti berikut:
أُصَلِّى صَلَاةَ السُّنَّةَ رَكْعَتَيْنِ لِلَّهِ تَعَالَى
Maksudnya: “Sahaja aku solat sunat dua rakaat kerana Allah Taala”
Solat ini juga disebutkan oleh Imam Ibnu Taimiyah apabila diminta penjelasan tentang solat malam Nisfu Sya’ban. Lalu, beliau menyatakan:
إِذَا صَلَّى اْلإِنْسَانُ لَيْلَةَ النِّصْفِ وَحْدَهُ أَوْ فِيْ جَمَاعَةٍ خَاصَّةٍ كَمَا كَانَ يَفْعَلُ طَوَائِفُ مِنَ السَّلَفِ فَهُوَ حَسَنٌ. وَقَالَ فِيْ مَوْضِعٍ آخَرَ : وَأَمَّا لَيْلَةُ النِّصْفِ فَقَدْ رُوِيَ فِيْ فَضْلِهَا أَحَادِيْثُ وَآَثاَرٌ وَنُقِلَ عَنْ طَائِفَةٍ مِنَ السَّلَفِ أَنَّهُمْ كَانُوْا يُصَلُّوْنَ فِيْهَا فَصَلاَةُ الرَّجُلِ فِيْهَا وَحْدَهُ قَدْ تَقَدَّمَهُ فِيْهِ سَلَفٌ وَلَهُ فِيْهِ حُجَّةٌ فَلَا يُنْكَرُ مِثْلُ هَذَا.
Maksudnya: “Apabila seseorang menunaikan solat pada malam Nisfu Sya’ban, sendirian atau bersama jamaah tertentu sebagaimana dikerjakan oleh banyak kelompok kaum salaf, maka hal itu baik.”
Di tempat lain, Ibn Taimiyah juga berkata:
“Adapun malam Nisfu Syaaban, telah diriwayatkan banyak hadis dan athar tentang keutamaannya dan telah dikutip dari sekelompok kaum salaf bahwa mereka menunaikan solat pada malam itu.
Jadi solat yang dilakukan oleh seseorang sendirinya pada malam tersebut, telah dilakukan sebelumnya oleh kaum salaf dan ia mempunya hujah, oleh karena itu hal seperti ini tidak boleh diingkari.
2. Memperbanyakkan doa dan munajat
Imam al-Syafie di dalam kitab al-Umm ada menyatakan tentang keistimewaan berdoa pada malam Nisfu Syaaban:
بَلَغَنَا أَنَّهُ كان يُقَالُ إنَّ الدُّعَاءَ يُسْتَجَابُ في خَمْسِ لَيَالٍ في لَيْلَةِ الْجُمُعَةِ وَلَيْلَةِ الْأَضْحَى وَلَيْلَةِ الْفِطْرِ وَأَوَّلِ لَيْلَةٍ من رَجَبٍ وَلَيْلَةِ النِّصْفِ من شَعْبَانَ
Maksudnya: “Telah sampai kepada kami bahawasanya selalu dikatakan bahawa permohonan akan dikabulkan pada lima malam, iaitu malam Jumaat, malam hari raya Aidil Adha, malam hari raya Aidil Fitri, awal malam di bulan Rejab dan malam Nisfu Sya’ban.”
Pada malam istimewa ini, ajaklah ahli keluarga untuk bersama mengambil peluang sebaiknya bagi memohon segala hajat yang diinginkan untuk kebahagiaan hidup dunia dan akhirat.
3. Menghidupkan malam dengan memperbanyakkan membaca Al-Quran
Orang yang membaca al-Quran walau satu huruf akan diberikan ganjaran sepuluh kali ganda pahala. Sebagaimana hadis Nabi Muhammad SAW bersabda:
مَنْ قَرَأَ حَرْفًا مِنْ كِتَابِ اللَّهِ فَلَهُ بِهِ حَسَنَةٌ وَالْحَسَنَةُ بِعَشْرِ أَمْثَالِهَا لاَ أَقُولُ الم حَرْفٌ وَلَكِنْ أَلِفٌ حَرْفٌ وَلاَمٌ حَرْفٌ وَمِيمٌ حَرْفٌ
Maksudnya : “Sesiapa yang membaca satu huruf daripada al-Quran maka baginya satu kebaikan. Satu kebaikan menyamai 10 gandaan. Tidaklah aku katakan yang الم itu satu huruf. Bahkan Alif satu huruf, Lam satu huruf dan Mim satu huruf.”
(HR al-Tirmizi, bertaraf hasan)
Selain itu, Nabi Muhammad SAW bersabda:
اقْرَؤُوا القُرْآنَ فإنَّه يَأْتي يَومَ القِيامَةِ شَفِيعًا لأَصْحابِهِ
Maksudnya : “Bacalah Al-Quran kerana sesungguhnya pada hari kiamat ia datang memberi syafa’at kepada sahabat-sahabatnya (pembacanya). (HR Muslim 804)
Apabila menjelangnya Nisfu Sya’ban juga, terdapat amalan yang sering dilakukan secara tradisi sejak sekian lama dalam masyarakat kita. Sebagai contoh, amalan membaca surah Yaasin sebanyak 3 kali yang diniatkan untuk mendapat redha Allah, insyaAllah pahalanya juga berganda dengan banyaknya bacaan.
Menurut para ulama, tiada halangan untuk mengamalkannya selagi mana kita tidak menyandarkan amalan tersebut kepada hadis Nabi Muhammad SAW kerana tiada dalil khusus yang menyatakan tentangnya.
Namun begitu, kita dianjurkan untuk memperbanyakkan membaca al-Quran pada setiap masa, lebih-lebih lagi pada malam ini.
4. Memperbanyakkan Sayyidul Istighfar kepada Allah
Sayyidul istighfar merupakan penghulu kepada istighfar. Di dalamnya terkandung kalimah tauhid yang membesarkan Allah dan pembuktian kehambaan kita sebagai seorang hamba yang lemah dan hina. Daripada Syaddad bin Aus r.a., bahawa Nabi SAW bersabda:
سَيِّدُ الِاسْتِغْفَارِ أَنْ تَقُولَ: اللَّهُمَّ أَنْتَ رَبِّي لاَ إِلَهَ إِلَّا أَنْتَ، خَلَقْتَنِي وَأَنَا عَبْدُكَ، وَأَنَا عَلَى عَهْدِكَ وَوَعْدِكَ مَا اسْتَطَعْتُ، أَعُوذُ بِكَ مِنْ شَرِّ مَا صَنَعْتُ، أَبُوءُ لَكَ بِنِعْمَتِكَ عَلَيَّ، وَأَبُوءُ لَكَ بِذَنْبِي فَاغْفِرْ لِي، فَإِنَّهُ لاَ يَغْفِرُ الذُّنُوبَ إِلَّا أَنْتَ
Maksudnya: “Sayyid al-Istighfar hendaklah kamu mengucapkan: Ya Allah, Engkau adalah Rabbku, tidak ada Ilah yang berhak disembah dengan benar melainkan Engkau. Engkau yang menciptakan aku dan aku adalah hamba-Mu. Aku di atas perjanjian-Mu dan janji-Mu sesuai dengan kemampuanku. Aku berlindung kepada-Mu dari keburukan perbuatanku, aku mengakui nikmat-Mu kepadaku dan aku mengakui dosaku kepada-Mu, maka ampunilah aku. Ini kerana, tiada yang dapat mengampuni dosa melainkan Engkau”.
[Riwayat al-Bukhari]
5. Memperbanyakkan selawat
Daripada Abdullah bin ‘Amr RA, bahawa Nabi SAW bersabda:
فَإِنَّهُ مَنْ صَلَّى عَلَيَّ صَلَاةً صَلَّى الله عَلَيْهِ بِهَا عَشْرًا
Maksudnya: “Sesungguhnya barangsiapa yang berselawat ke atasku dengan satu selawat, maka Allah SWT akan berselawat ke atasnya dengan sepuluh selawat.” [Riwayat Muslim (384)]
Dalam sebuah hadis yang lain diriwayatkan bahawa, para sahabat pernah bertanya kepada Nabi Muhammad SAW tentang bagaimana cara berselawat kepada Baginda.
Kemudian Baginda menjawab dengan mengatakan: “Katakanlah:
اللَّهُمَّ صَلِّ عَلَى مُحَمَّدٍ وَعَلَى آلِ مُحَمَّدٍ، كَمَا صَلَّيْتَ عَلَى آلِ إِبْرَاهِيمَ إِنَّكَ حَمِيدٌ مَجِيدٌ، اللَّهُمَّ بَارِكْ عَلَى مُحَمَّدٍ وَعَلَى آلِ مُحَمَّدٍ، كَمَا بَارَكْتَ عَلَى آلِ إِبْرَاهِيمَ إِنَّكَ حَمِيدٌ مَجِيدٌ.
“Ya Allah berilah selawat kepada Muhammad dan kepada keluarga Muhammad sebagaimana Engkau telah berselawat kepada Ibrahim dan keluarga Ibrahim, Sesungguhnya Engkau Maha Terpuji (lagi) Maha Mulia. Ya Allah, Berkatilah Muhammad dan keluarga Muhammad sebagaimana Engkau telah memberkati Ibrahim dan keluarga Ibrahim, sesungguhnya Engkau Maha Terpuji (lagi) Maha Mulia.” (HR Bukhari dan Muslim)
6. Meminta dan memberi maaf
Sepertimana Hadis Nabi SAW di atas, antara golongan yang tidak akan diampunkan Allah SWT adalah mereka yang bermusuhan.
Maka marilah sama-sama kita saling bermaafan, kerana sesungguhnya nilai keampunan Allah SWT jauh lebih tinggi daripada membesarkan ego dan emosi kita.
Hayati Firman Allah SWT dibawah, antara golongan yang akan dikurniakan Syurga :
“Dan bersegeralah kamu mencari ampunan daripada Tuhanmu dan mendapatkan syurga yang luasnya seluas langit dan bumi yang disediakan untuk orang-orang yang bertakwa, (iaitu) orang-orang yang menafkahkan (hartanya), baik di waktu lapang mahupun sempit, dan orang-orang yang menahan amarahnya dan memaafkan (kesalahan) orang. Allah menyukai orang-orang yang berbuat kebaikan.” (Surah Ali-Imran: ayat 133-134)
Sumber : Jabatan Mufti Wilayah Persekutuan
sumber 1
 |
sumber 2
 |
sumber 3


Pantai Floria, Pantai Buatan Berpasir Di Putrajaya

Pantai Floria atau Sisiran Floria
 dah dibuka untuk pengunjung mulai 1 Mac 2022 2 hari lepas. Pantai Floria, pantai buatan berpasir adalah tarikan terbaru di Putrajaya yang terletak di Tapak Floria Presint 4, Putrajaya.
Orang Putrajaya tak perlu pergi jauh untuk menikmati suasana pantai. Orang luar Putrajaya pun boleh berkunjung. Kembali meriah tapak Anjung Floria Presint 4 dengan adanya Pantai Floria ni setelah lama sendu akibat PKP.
Pantai Floria akan menjadi satu tarikan baru dimana ada 5 aktiviti yang menarik iaitu :
Pantai berpasir (sandy beach)
Bot kawalan jauh
Memancing
Berkhemah
Kayak
Tarikan terbaru projek pantai buatan ni merupakan usaha dari PPj (Perbadanan Putrajaya) untuk membaik pulih kawasan Floria dan dalam pada masa yang sama dapat meningkatkan jumlah pengunjung di pusat pentadbiran kerajaan.
Minat memancing, berkayak, berkhemah, main bot kawalan jauh atau bersantai dengan keluarga, sesuai sangatlah berkunjung di Pantai Floria nan indah ni.
Pasti meriah Pantai Floria awal-awal baru buka ni. Bakal jadi instagrammable places in Putrajaya. Nanti nanti bolehlah singgah kalau terlimpas Putrajaya.
Lokasi Pantai Floria
Jalan Tuanku Abdul Rahman, Presint 4, 62000 Putrajaya
sumber photos & info :
surgaroute


Pembayaran Fasa 1 Bantuan Keluarga Malaysia (BKM) secara berperingkat mulai 28 Mac - 8 April 2022

Tarikh bayaran BKM 2022 akan mula diagihkan secara berperingkat bermula 28 Mac 2022 untuk isi rumah, warga emas dan bujang.
Pembayaran fasa 1 Bantuan Keluarga Malaysia (BKM) yang mencecah nilai hampir RM2 bilion akan diagihkan secara berperingkat mulai 28 Mac sehingga 7 April 2022.
Pembayaran BKM membabitkan seramai 8.6 juta penerima yang akan mendapat bayaran RM100 hingga RM300 berdasarkan kelayakan masing-masing.
Pembayaran ini merangkumi 4.0 juta isi rumah, 1.2 juta warga emas (bujang/tiada pasangan) dan 3.4 juta individu bujang.
sumber : bernama
Bagi penerima isi rumah, warga emas dan individu bujang, tarikh pembayaran akan bermula 28 Mac sehingga 8 April dan akan terus dikreditkan ke akaun bank.
Bagi penerima yang tidak mempunyai akaun bank (termasuk di Sabah dan Sarawak), pembayaran akan dibuat bermula 30 Mac melalui cawangan Bank Simpanan Nasional (BSN). Pihak BSN akan mengeluarkan panduan SOP (prosedur operasi standard) dari semasa ke semasa.
Bantuan Keluarga Malaysia (BKM) 2022
BKM adalah inisiatif bantuan tunai langsung yang diumumkan dalam
Belanjawan 2022
 bagi memanfaatkan golongan B40.
Pembayaran BKM ini juga bagi meringankan beban kewangan rakyat terutamanya dalam menyambut bulan Ramadan tidak lama lagi.
baca juga :
jadual, permohonan, semakan BKM 2022
Rayuan Permohonan BKM 2022
Bagi memastikan program BKM disasarkan kepada mereka yang benar-benar layak, permohonan rayuan akan dibuka selama sebulan mulai 2 Mei 2022 untuk tempoh sebulan.
Proses ini adalah bagi mempertimbangkan semula permohonan yang tidak diluluskan, dengan memberi ruang untuk mengemukakan rayuan berserta dokumen yang berkaitan untuk disemak semula oleh Lembaga Hasil Dalam Negeri (LHDN).
Semakan BKM 2022
Status kelulusan BKM boleh disemak mulai 28 Mac 2022 melalui pautan
https://bkm.hasil.gov.my
.
sumber : https://www.hmetro.com.my/utama/2022/03/823088/bayaran-bkm-mulai-28-mac-ini